ועדת העבודה, הרווחה והבריאות, כנסת 20, פרוטוקול מספר 703, 2018-02-11 10:07

אלי אלאלוף: בוקר טוב.

אלי אלאלוף: היום ה-11 בפברואר 2018, כ"ו בשבט התשע"ח, השעה 10:07 ואני מתכבד לפתוח את ישיבת ועדת העבודה, הרווחה והבריאות.

אלי אלאלוף: על סדר היום צו הרוקחים (תיקון תוספת רביעית ד' לפקודת הרוקחים), התשע"ח-2018 ותקנות הרוקחים (תמרוקים), התשע"ח-2018.

אלי אלאלוף: אני יודע שיש לכם הרבה הערות על דברים שכבר עברנו ולא סגרנו.

אלי אלאלוף: אימצנו שיטה שעושים בדיונים אחרים כאשר כל מה שבמחלוקת, אנחנו חוזרים אליו בסוף.

אלי אלאלוף: זה לא אומר ששכחנו.

אלי אלאלוף: אם אתם רוצים תזכורת, ענת תאמר מה הנושאים.

אלי אלאלוף: לא ויתרנו, זה בא אלינו בכל מיני צורות ובכל מיני שפות.

אלי אלאלוף: אנחנו יודעם שזה קיים ונתמודד עם זה, אבל אמרנו שאנחנו לא רוצים לפגוע בגופים שהפרנסה שלהם תלויה בהחלטות שלנו ואנחנו בוודאי לא רוצים לפגוע בבריאות הציבור וביחד נמצא את הפתרון.

אלי אלאלוף: שיהיה ברור.

אלי אלאלוף: אני לא רואה כל צורך להיות בלחץ.

אלי אלאלוף: אנא מכם, רדו מהלחץ.

אלי אלאלוף: אני מרגיש כאילו אם זה לא יתקיים כך, זה יהיה טירוף.

אלי אלאלוף: תירגעו.

אלי אלאלוף: יש לנו מספיק צרות בחוץ, תשאירו אותן מחוץ לשולחן הזה.

אלי אלאלוף: אנחנו נמצא את הפתרונות ולא נתחמק מהבעיות.

אלי אלאלוף: נדמה לי שגם יצא מייל בנושא.

<ענת מימון: כן.

<ענת מימון: לגורמים הרלוונטיים מהם אני צריכה את התשובות.

<ענת מימון: אני רק אזכיר שבישיבה הקודמת התחלנו עם פרק ז', הפרק של היבוא המקביל.

<ענת מימון: נשארו לנו בו שני סעיפים שנסיים עכשיו ואז נחזור לתחילת התקנות ונעבור לפי הסדר.

<ענת מימון: אני אעבור על הנקודות שעלו בישיבה הקודמת שעדיין נשארו פתוחות ונחזור אליהן בסוף.

<ענת מימון: קודם כל, הנושא של המדינה המוכרת.

<ענת מימון: הייתה בקשה להוסיף מדינות ובנוסף עלתה בקשה לכלול את ישראל ברשימת המדינות המוכרות כדי לאפשר יבוא של מוצרים שמשווקים רק בישראל ומיוצרים רק לצורך שיווק בישראל.

<ענת מימון: בנוסף, לגבי תקנה 28, הבקשה להיתר של תמרוק שאינו רגיש, אתם ביקשתם שהמסמך יכול להיות חתום גם בידי הספק עצמו ממנו מביאים את הסחורה.

<ענת מימון: זה משהו שכבר הוסכם ונכנס בנוסח.

<ענת מימון: זה בסעיף 28(א)(4).

<ענת מימון: נקודה נוספת.

<ענת מימון: התעורר במהלך הדיון על תקנה 28ב אבל זה משהו שבאמת נוגע גם לדברים אחרים בהם ניגע ואלה תנאי אחסון והפצה נאותים.

<ענת מימון: עלתה כאן בקשה שזה יהיה כפי שהורה היצרן.

<ענת מימון: אמרנו שכאשר נגיע לתוספת, שם באמת לכאורה יש את תנאי האחסון וההפצה ואז ניגע גם בנושא הזה.

<יוסי ברגמן: סליחה, אני מבקש לתקן אותך.

<יוסי ברגמן: הייתה הסכמה של משרד הבריאות.

<ענת מימון: נכון, ואמרנו שכאשר נגיע לתוספת, נתקן את זה.

<יוסי ברגמן: כן.

<ענת מימון: אני רק מזכירה.

<ענת מימון: עוד לא הגענו לתוספת.

<ענת מימון: תקנה 29.

<ענת מימון: הייתה בקשה של משרד האוצר לקבוע את גדר שיקול הדעת מתי אפשר לבקש בדיקות ומסמכים נוספים.

<ענת מימון: תקנה 30.

<ענת מימון: התקנה של עיון בתיק התמרוק ושמירת הסודיות.

<ענת מימון: שינינו את הנוסח כך שהסודיות תישמר במשך חצי שנה ממועד הפנייה.

<ענת מימון: יחד עם זאת עלה חשש מהנושא של התקנה והועלו השגות לגבי הנושא של הפגיעה בסודיות של תיקי התמרוק.

<ענת מימון: ביקשו למצוא איזשהו פתרון גם שלא יעמיד את הנציג האחראי שהוא עובד של אותו יבואן במצב בעייתי שהוא לא מגלה לו על פנייה שכזאת, ובכלל לבדוק את האפשרות הזאת לגשת לתיקי התמרוק לצורך בדיקת אישור לייבא של מישהו אחר.

<ענת מימון: זאת תקנה שאנחנו צריכים עוד לבדוק אותה.

<ענת מימון: בתקנה 31 הייתה לנו הוועדה המקצועית שאמורה לקום במשרד הבריאות לצורך מתן היתרים.

<ענת מימון: עלתה בקשה להבהיר לגבי מי אותה ועדה, מה יהיו הסמכויות שלה, מי יהיו הגורמים שישבו בה.

<ענת מימון: תקנה 32.

<ענת מימון: אמרנו שנוסיף אפשרות השגה גם על החלטה לבקשה להיתר.

<ענת מימון: זה משהו שנוסיף בנוסח.

<ענת מימון: כנראה שנצטרך לעשות את זה במסגרת החקיקה הראשית.

<ענת מימון: תקנה 33.

<ענת מימון: מסלול מהיר.

<קריאה: לא קראנו אותה.

<ענת מימון: קראנו אותה.

<ענת מימון: דיברנו על כך שצריך יהיה להבהיר שהכוונה לשישה משלוחים של אצווה או אצווה אחרת.

<ענת מימון: כלומר, לא רק כי זאת אצווה זהה אלא אותו מוצר גם אם אלה אצוות שונות, אם היו שישה משלוחים שקיבלו היתר – אז יהיה מסלול ירוק.

<ענת מימון: זה משהו שנבהיר בנוסח.

<ענת מימון: הגענו לתקנה 34.

<יוסי ברגמן: יבוא מקביל של מוצרי תינוקות.

<ענת מימון: אנחנו נגיע לזה היום בכל מקרה בהגדרה של מוצר רגיש ולכן לא הזכרתי את זה.

אלי אלאלוף: בסדר.

אלי אלאלוף: נגיע לנושאים האלה.

<אמנון תגורי: ג'יימס ריצ'רדסון דיוטי פרי.

<אמנון תגורי: בוקר טוב.

<אמנון תגורי: אני מבקש להזכיר שאנחנו מבקשים ליידע את הוועדה שאצלנו אנחנו עוסקים במוצרי טראוול ריטל בדיוטי פרי.

אלי אלאלוף: מה זה המושג הזה?

<אמנון תגורי: אנחנו למעשה רוכשים את המוצרים שלנו מספקים בחוץ לארץ אבל המוצרים האלה בחלקם הם שונים.

<אמנון תגורי: הם מיועדים לשוק ה-טראוול ריטל.

<אמנון תגורי: לומר, יש לנו לעתים בעיה עם השפה ואנחנו מבקשים להזכיר את העניין הזה.

<ענת מימון: סימון על גבי המוצר?

<אמנון תגורי: כן.

<אמנון תגורי: יש לנו בעיה עם השפה.

<ענת מימון: נגיע לתקנות האלה.

<אמנון תגורי: אנחנו מגיעים למצב שאנחנו שמים מדבקות שזה דבר לא מקובל.

<אמנון תגורי: תקנה 26.

<אמנון תגורי: תודה רבה.

<הלנה ביילין: אני עורכת דין ממשרד שיבולת, אבל אני יועצת משפטית של דיוטי פרי ריצ'רדסון.

<הלנה ביילין: מה שניסינו להגיד גם בפעם הקודמת זה שהדיוטי פרי, גם בפסיקה וגם במקומות אחרים – ואני לא אכנס לעניינים משפטיים – זכה להבחנה בין הרבה דברים, בין החנויות בארץ, כי הסחורה שמגיעה, כמו שניסה לומר אמנון תגורי, מגיעה מיצרנים.

אלי אלאלוף: הוא אמר.

אלי אלאלוף: הוא לא ניסה.

<הלנה ביילין: אמר.

<הלנה ביילין: אני מעט ארחיב.

<הלנה ביילין: הסחורה מגיעה מספקים בחוץ לארץ, שאלה חברות הקוסמטיקה, שוקולד וכל מיני דברים כאלה, בדיוק המוצרים המוכתבים לנו על ידי רשות שדות התעופה.

<הלנה ביילין: אנחנו לא מוכרים משהו שאנחנו רוצים אלא אנחנו מוכרים משהו שמוכתב לנו במכרז של רשות שדות התעופה וזה לגמרי האינטרס שלהם.

<הלנה ביילין: המוצרים האלה נקנים מחברות קוסמטיקה שמוכרות רק לעולם הדיוטי פרי בעולם ולא לשוק המקומי.

<הלנה ביילין: זה עולם נפרד.

סימן טוב: כל המוצרים שלכם לא נמכרים בשוק המקומי אלא רק אצלכם?

<הלנה ביילין: נמכרים לא מאותם ספקים ויצרנים.

סימן טוב: זה לא מה שאמרת.

<הלנה ביילין: אנחנו קונים את זה מספקים יצרניים.

<הלנה ביילין: למשל אסתי לאודר, יש להם את אסתי לאודר דיוטי פרי טראוול ריטייל עולמי, חטיבה, וזה לא אותם הספקים שמוכרים לשוק המקומי.

סימן טוב: אבל אלה כן אותם מוצרים.

<הלנה ביילין: כן.

<הלנה ביילין: חלק מהם הם אותם מוצרים וחלק לא אותם המוצרים.

<הלנה ביילין: לכן כשאנחנו מקבלים את זה, ההסדרים שלנו שונים ויש לנו בעיה עם סימונים בשפה.

<הלנה ביילין: ההסדרים המיוחדים לדיוטי פרי, אנחנו יושבים עם משרד הבריאות, זה לא משהו שלא עלה לשולחן, אנחנו מנסים למצוא פתרונות שיתאימו לזה שנוכל למכור, לקחת את האחריות שלנו - כמו שאתה גם יודע - לגבי הריספונסבל פרסון, האיש האחראי שאנחנו לא יכולים שזה יהיה אותו איש אחראי בארץ כי אנחנו לא יכולים להיות נתונים בשוק המקומי.

<הלנה ביילין: אנחנו יושבים ומנסים למצוא פתרונות עם אוזן קשבת ופתוחה במשרד הבריאות.

<הלנה ביילין: אבל כאן, כאשר אנחנו מדברים עכשיו על התקנות, יש בצורה מאוד מפורטת גם את הנושא של השפה.

<הלנה ביילין: למשל, עלון, הוראות שימוש.

<ענת מימון: אני לא רואה את זה בתקנה 26.

<הלנה ביילין: יש בתקנה 53 ויש בתקנה 28.

<הלנה ביילין: זה מופיע וזה חוזר על עצמו.

<הלנה ביילין: אני אשלח לך אחר כך את הדברים בכתב ואת המיקומים.

<הלנה ביילין: רק רציתי שזה יהיה על השולחן.

<ענת מימון: לגבי היבוא המקביל, צריך לצרף את האריזה של התמרוק אבל לגבי הסימון עצמו, זה באמת בהמשך, ב-53, שעוד לא הגענו אליו.

<הלנה ביילין: ב-53 אבל ב-26 יש את ההפניה.

<הלנה ביילין: אני אעביר לך את הדברים אלא שרציתי לשים את זה על השולחן כי משרד הבריאות מחפש אתנו הסדר מיוחד ויכול להיות שהוא יזדקק אפילו לקבל את האישור.

<הלנה ביילין: תודה רבה.

אלי אלאלוף: אתם מטפלים בזה?

<נילי חיון דיקמן: כן.

<נילי חיון דיקמן: סיימנו דיון ואנחנו עדיין בוחנים.

<הלנה ביילין: יותר מדיון אחד.

אלי אלאלוף: אם כן, זה בטיפול.

אלי אלאלוף: יופי.

<שנדור סלקובסקי: (אומר דברים בשפה האנגלית, להלן התרגום החופשי) אני נציג האיחוד האירופי בישראל.

<שנדור סלקובסקי: אדוני היו"ר, ברצוני להודות לך ולחברי הוועדה על ההזדמנות שניתנה לי להגיע לכאן וברצוני להעיר מספר הערות.

<שנדור סלקובסקי: האיחוד האירופי נותן את תמיכתו המלאה לרפורמות שעשתה ממשלת ישראל, בנושא חשוב זה.

<שנדור סלקובסקי: אנו בעצם מאוד גאים בעובדה, שאתם רוצים שהמערכת הרגולטורית הזאת תהיה כמה שיותר זהה למערכת הרגולטורית הקיימת באיחוד האירופי.

<שנדור סלקובסקי: אני חושב שהמערכת הרגולטורית של האיחוד האירופי אשר אומצה בשנת 2009 היא טובה מאוד, מאחר והיא לקחה את השיקולים להגנת הצרכן מצד אחד ואת השיקולים הכלכליים מהצד השני.

<שנדור סלקובסקי: לדעתנו ומנסיוננו ביישום הדברים משנת 2009, מאד חשוב לקחת בחשבון הן את השיקולים הכלכליים והן את השיקולים להגנת הצרכן.

<שנדור סלקובסקי: התחלנו לשתף פעולה עם הרשויות בישראל וכפי שידוע לכם, באוקטובר ארגנו טיול לבריסל, עבור משרד הבריאות ומשרד הכלכלה על מנת שהם יקבלו ממקור ראשון מידע ופרטים לגבי הרגולציה.

<שנדור סלקובסקי: בהסתמך על המסמך האחרון שעליו אתם מדברים כאן בוועדה, המומחים שלנו למסחר אירופאי כמו גם המומחים שלנו לתעשייה האירופאית, הצליחו לזהות מספר הבדלים בחקיקה האירופאית.

<שנדור סלקובסקי: אין עוררין על כך שיש תיקונים נקודתיים וישראל צריכה להתמודד עם זה אחרת, אבל יש כמה סוגיות בסיסיות שאיתן יש לנו בעיות ואני אציין כמה מהן.

<שנדור סלקובסקי: סוגייה אחת היא נושא ההגדרה הנוכחית של יבוא מקביל.

<שנדור סלקובסקי: אנו לא מתנגדים ליבוא מקביל שהוא גם חלק מהחקיקה האירופית, אבל יש ליצור זאת כשווה עבור כל היבואנים.

<שנדור סלקובסקי: חשוב לא פחות, זו ההגנה על זכויות הקניין הרוחני כאשר מפעילים את מערכת היבוא המקביל.

<שנדור סלקובסקי: סוגייה שניה היא תקופת היישום.

<שנדור סלקובסקי: אנו אימצנו את החקיקה שלנו בשנת 2009 ולקח לנו ארבע שנים עד שהנפשות הפועלות בשוק האירופי יאמצו את החקיקה החדשה.

<שנדור סלקובסקי: לדעתי, חשוב מאוד שיהיה מספיק זמן לחברות וגם לגופים אחרים ואפילו לרשויות, כדי לאמץ ולהתאים עצמם לדרישות החדשות.

<שנדור סלקובסקי: הסוגייה השלישית שרציתי להעלות, היא על מי מוטלת האחריות.

<שנדור סלקובסקי: גם כאן, אני חושב שזהו מושג חדש ברגולציה שלכם ואנו בעד זה, אבל מאוד חשוב שהוא יוגדר בצורה כזאת שזה לא יגביל שווקים ולא ימנע מחברות את הפעילות בשווקים, בין אם מדובר בחברות ישראליות מקומיות או חברות מחו"ל.

<שנדור סלקובסקי: כך שבסוגייה זו, יש לנו קצת ספקות.

<שנדור סלקובסקי: לכן בגין כל הסיבות האלה ואנו באמת תומכים במאמץ שאתם משקיעים, אבל אני חושב שנדרש לכך עוד קצת זמן.

<שנדור סלקובסקי: אנו בעצם מתכננים לארגן מערך סדנאות חדש, בשיתוף עם לשכת המסחר הישראלית, נציגות האיחוד האירופי וכן נציגות התעשיה האירופית.

<שנדור סלקובסקי: התאריך המתוכנן עבור סדנאות אלה, שמטרתן לשתף ולחלוק איתכם במידע נוסף, הוא ה- 20 בפברואר.

<שנדור סלקובסקי: זה יתקיים בירושלים במקום לא מרוחק מכאן, אבל אם מעדיפים ואם תזמינו אותנו, נוכל להגיע לכאן ולקיים זאת בכנסת.

<שנדור סלקובסקי: זה כל מה שרציתי לומר, אנו נשמח לשתף איתכם פעולה ולעבוד מולכם עד כמה שאנו יכולים, אבל בכל זאת נדרש לכך עוד קצת זמן.

<שנדור סלקובסקי: תודה רבה.

אלי אלאלוף: תודה.

סימן טוב: אני אתייחס בקצרה.

סימן טוב: לכאורה מצביע כאן נציג האיחוד האירופי על פערים בין החקיקה הישראלית לבין החקיקה שנוהגת באירופה.

סימן טוב: אמרנו את זה מספר פעמים ובתווך, בין הישיבה הקודמת לישיבה היום, זה נותן מענה לעוד כל מיני בעיות אמיתיות או לא אמיתיות שעלו כאן בפעם הקודמת ותכף נתייחס אליהן.

סימן טוב: יש לישראל נכונות – דיבר גם מנכ"ל משרד הכלכלה וגם אנחנו ממשרד הבריאות – להגיע למערכת רגולטורית זהה למערכת האירופאית תחת הסכם הכרה הדדי שיהיה בין האיחוד האירופי לבין ישראל.

סימן טוב: יש מסגרת של הסכם, הסכם ה-אקא המפורסם שיש רצון שלנו להתאים אותו למסגרת האירופאית.

סימן טוב: הוא לא צריך לעכב את החקיקה עכשיו.

סימן טוב: אנחנו חשבנו שבטווח הזמן שמיד אחרי החקיקה יחד עם משרד הכלכלה, מינהל סחר החוץ שם, ומשרד הבריאות, נפעל בדבר הזה.

סימן טוב: דיברנו על זה, אם אתה זוכר, גם בסיבובים הקודמים.

סימן טוב: זה יהיה הפתרון האולטימטיבי להרבה מאוד קשיים שעלו כאן.

אלי אלאלוף: גם מקצועות הבריאות.

סימן טוב: לא נערבב שמחה בשמחה.

סימן טוב: אני אומר שדיברתי קודם עם הנציג של האיחוד האירופי, בהנחה שיש נכונות גם של האיחוד האירופי לעניין, מבחינתנו זה יהיה דבר מצוין לעשות אותו.

סימן טוב: זה ייתר הרבה מאוד תהליכים שאנחנו עושים כאן לצורך העניין.

סימן טוב: המשמעות של זה היא שמוצר שעבר נוטיפיקציה באירופה ומונה שם נציג אחראי, באופן אוטומטי עובר נוטיפיקציה גם כאן והנציג האחראי באירופה הוא הנציג האחראי בישראל.

סימן טוב: לשם כך צריך מערכת הסכם הדדית שמחילה את החובות שאנחנו צריכים שיחולו, שיחולו באופן הזה.

סימן טוב: ככל שיש נכונות אירופאית לכך, זה מבחינתנו זה מאוד פשוט.

סימן טוב: בהיבט הזה, הכדור הוא במגרש האירופאי.

סימן טוב: זה גם ייתן מענה לכל מי שרוצה לעשות נוטיפיקציה רק בישראל ואז, ברגע שהוא עושה נוטיפיקציה בישראל, הוא בעצם עשה נוטיפיקציה גם באירופה.

סימן טוב: זה חוסך לנו את הצורך לעבוד מול מערכת של נציגים אחראים.

סימן טוב: אנחנו לא נצטרך לעשות את זה כי הם במדינת המקור שלהם יעשו מולם את הנוטיפיקציה ואת ניהול האחריות מולם ואנחנו נעבוד עם מי שירצה לעשות נוטיפיקציה רק בישראל.

סימן טוב: זה ממש פתרון שהוא טוב להרבה מאוד צרות שעלו כאן.

סימן טוב: בנוגע ללוחות הזמנים.

סימן טוב: היושב מכיר את סד הלחצים שכולנו נתונים בו להשלים את התהליך מהר.

סימן טוב: אנחנו מסכימים שיותר זמן היה יותר טוב, אבל אנחנו משאירים את זה כמובן להחלטות היושב ראש והוועדה באיזה לוחות זמנים הם רוצים לעבוד.

אלי אלאלוף: תודה.

אלי אלאלוף: אנחנו היום מתכנסים לארבע שעות.

אלי אלאלוף: אני מודה אנחנו נעשה את זה מאוד קצר.

אלי אלאלוף: ההתערבויות יהיו מאוד קצרות.

אלי אלאלוף: קחו את זה בחשבון.

אלי אלאלוף: ביום חמישי מתחילים מרתון אחר שמביא אותנו עד לפסח וזה חוק ההסדרים.

אלי אלאלוף: בחוק ההסדרים הכול דחוף.

אלי אלאלוף: מי שמכיר את התהליך, יודע.

אלי אלאלוף: תבינו, אני לא אעכב.

אלי אלאלוף: כל מה שאנחנו יכולים להתקדם, אנחנו נתקדם, מה גם שאנחנו צריכים לעשות גם תיקוני חקיקה לפחות עם הבשמים ואולי גם עם האחראי, חברה או רק בן אדם.

אלי אלאלוף: כל הדברים האלה מחייבים אותנו לעבוד מאוד מאוד קשה ומראש שלא ישפטו אותי אני אומר שאין התחייבות לדחות את הדיון ואת ההצבעות.

אלי אלאלוף: אתם רואים שהיום אלה החלטות פה אחד ואין חברי כנסת שיפריעו כאן.

אלי אלאלוף: לא שהם מפריעים, אבל הם לא כאן.

אלי אלאלוף: אנחנו נתקדם וכפי שאמרתי בפתיח, אנחנו נחפש פשרות כדי להגיע לסיכומים חיוביים מה גם שבאמת, כמו שאמר מנכ"ל משרד הבריאות, אם נוכל לפעול בהתאם להנחיות של השוק האירופי, אנחנו נשמח מאוד שניראה שם למרות שהמדינות האירופאיות לא תמיד מזדהות אתנו ועוזרות לנו בדברים אחרים והמבין יבין.

<מיה יעקובס: אני מנכ"לית עמותת צלול.

<מיה יעקובס: צלול היא עמותה מובילה לשמירה על הים בארץ.

<מיה יעקובס: אני כאן היום מכיוון שיש עוד דבר חשוב בחקיקה שלא מופיע ונמצא בדירקטיבה האירופאית וזה כל הנושא של הנאנו פלסטיק.

<מיה יעקובס: הבעיה של זיהום פלסטיק בימים ובאוקיאנוסים הפך לבעיה מאוד גדולה בכל העולם.

<מיה יעקובס: יש מודעות גדלה והולכת לכך שעד שנת 2050 אומרים שיהיה יותר פלסטיק בים מאשר בעלי חיים.

<מיה יעקובס: אחת הבעיות החמורות ביותר היא החלקיקים הקטנטנים שאנחנו רואים בתוך מוצרי הקוסמטיקה שהם בעצם עשויים מפלסטיק ובכל שפופרת של סבון נוזלי או בהרבה מאוד מוצרי פילינג, הנקודות הקטנטנות הכחולות – גם במשחת שיניים – הן בעצם מאות אלפיי או עשרות אלפי חתיכות של נאנו פלסטיק.

אלי אלאלוף: זה קשור לתקנות שלנו?

<מיה יעקובס: זה קשור לחלוטין כי התקנות האלה לא מופיעות בחקיקה כאן והתמרוקים אלה, אוסרים על ייצור שלהם ועל מכירה שלהם.

<מיה יעקובס: אני רוצה שזה יהיה חלק מהתקנות האלה.

אלי אלאלוף: התכתבת עם הייעוץ המשפטי של משרד הבריאות בנושא?

<מיה יעקובס: טרם.

<מיה יעקובס: רק אתמול בלילה גיליתי שמתקיים הדיון הזה ולכן הגעתי לכאן.

אלי אלאלוף: אני שמח שגילית אתמול בלילה כי אחרים היו עסוקים בדברים אחרים.

אלי אלאלוף: בבקשה, תפני אליהם, תכתבי להם, ואם אנחנו יכולים לעשות משהו למען הים, נעשה.

<מיה יעקובס: זאת סוגיה בינלאומית מאוד גדולה, הרבה מעבר לים.

<מיה יעקובס: בארצות הברית, באנגליה ובקנדה יש כבר חקיקה מתקדמת בנושא.

אלי אלאלוף: תפני למשרד הבריאות.

<מרסלו גוטהלף: אני יועץ רישוי.

<מרסלו גוטהלף: הייתי רוצה, אם יורשה לי, לומר שאני חושב שכל נושא הרישוי החדש – ולי אישית אין בעיה שזה יהיה – לא נראה לי שמישהו נתן את הדעת לעניין של עליית המחירים שתהיה בעקבות הרגולציה החדשה, אם אלה היצרנים ואם אלה היבואנים, בעקבות ההוצאות הנוספות שיהיו להם.

<מרסלו גוטהלף: היום לצורך הוצאת רישיון הסכום הוא בסביבות ה-3,000 שקלים כולל בדיקות מעבדה, כולל ההגשה, כולל הכול, והעלויות האלה הולכות להיות לפחות פי שלוש למוצר.

אלי אלאלוף: מי שאמור להתייחס לזה, אלה לפחות שני משרדים למרות שזה אמור להיות גם בתת ההכרה של המשרד השלישי.

אלי אלאלוף: משרד הבריאות לא ממונה על האגרות והדברים האלה, אבל יש לנו כאן שני משרדים – גם האוצר וגם הכלכלה – שזו המטרה המרכזית שלהם, להתמודד עם ההתייקרות.

אלי אלאלוף: נמצא אתנו מנכ"ל משרד הכלכלה ובמידה ונגיע לסעיף הרלוונטי, הוא יתייחס לכך.

אלי אלאלוף: אנחנו ממשיכים בקריאת התקנות.

<אפרת סלבי: 34.

<אפרת סלבי: אי מתן היתר בשל הפרה מצא המנהל כי יבואן עשה אחד מאלה, רשאי הוא לקבוע, בהודעה לנציג האחראי שהיבואן מינה, כי במשך תקופה של חמש שנים מיום מתן ההודעה לא יינתן ליבואן היתר לפי פרק זה, אם מצא כי הדבר מוצדק נוכח חומרת המעשה או הישנותו: ייבא או שיווק אצוות יבוא מקביל ללא היתר.

<אפרת סלבי: ייבא או שיווק אצוות יבוא מקביל שהיא תמרוק מזיק.

<אפרת סלבי: ייבא או שיווק אצוות ייבוא מקביל שאינה תואמת את הפרטים שנכללו בבקשה להיתר או במסמכים שצורפו לבקשה.

<אפרת סלבי: לפני מתן הודעה כאמור בתקנת משנה (א), ייתן המנהל ליבואן הזדמנות לטעון את טענותיו, והמנהל רשאי, מיוזמתו או לבקשת היבואן, לקצר את תקופת חמש השנים, אם שוכנע כי נסיבות העניין מצדיקות זאת.

<אפרת סלבי: המנהל רשאי להחיל הודעה כאמור בתקנת משנה (א) גם על בעל זיקה ליבוא.

<אפרת סלבי: החלטה על החלה כאמור יכול שתינתן לאחר הגשת בקשה להיתר בידי בעל הזיקה.

<אפרת סלבי: בתקנת משנה זו, "בעל זיקה" – כהגדרתו בחוק עסקאות גופים ציבוריים, התשל"ו-1976, בשינויים המחויבים.

<ענת מימון: למעשה זאת תקנה שמאפשרת לא לתת היתר בגלל הפרה שהיבואן עשה.

<ענת מימון: חשוב להדגיש שהכוונה ב-(א), בהתאם ל-(ב), שזה לתקופה של עד חמש שנים.

<ענת מימון: כלומר, זה לא בהכרח חמש שנים אלא נציין שם עד חמש שנים.

<ענת מימון: דבר נוסף שרציתי לשאול הוא האם אפשר גם מכוח התקנה הזאת לבטל היתר קיים או שזה רק עניין של לא לתת היתר מכאן ולהבא.

<ענת מימון: זאת התקנה שעל סמך ההוראות שלה אתם מבטלים מחירים?

<נילי חיון דיקמן: הלשכה המשפטית, משרד הבריאות.

<נילי חיון דיקמן: כן.

<נילי חיון דיקמן: התקנה הזאת מדברת על אי מתן היתרים אחרים, חדשים לגבי אותו אדם אבל יש כמובן סמכות לבטל היתר קיים בחקיקה הראשית.

אלי אלאלוף: ברוכה הבאה חברת כנסת מיכל בירן.

אלי אלאלוף: את יכולה לחזור על התשובה?

<נילי חיון דיקמן: כן.

<נילי חיון דיקמן: אני אומרת שהתקנה הזאת מדברת על אי מתן היתרים נוספים.

<נילי חיון דיקמן: היתרים קיימים, כשגילינו שהוא אוסר לגבי תמרוק מזיק, שאחד מהדברים האלה קרו, אפשר כמובן לבטל את אותו היתר לפי ההוראות שבפקודה לגבי הנושא של תמרוק מזיק.

<נילי חיון דיקמן: כאן מדובר על רישיונות למוצרים אחרים.

<נילי חיון דיקמן: זאת הכוונה של הסעיף הזה.

אלי אלאלוף: יש עוד הערות?

אלי אלאלוף: אפשר להמשיך.

<אפרת סלבי: 35.

<אפרת סלבי: המשך שיווק אצוות יבוא מקביל לאחר הפסקת השיווק של תמרוק הייחוס הופסק שיווקו של תמרוק ייחוס בישראל, ימשיך ויעמוד בתוקפו היתר שניתן לאצוות יבוא מקביל לאותו תמרוק במשך שישה חודשים מתום הפסקת השיווק כאמור, אלא אם כן קבע המנהל תקופה קצרה יותר מנימוקים של שמירה על בריאות הציבור.

<אפרת סלבי: לפני קביעה כאמור ייתן המנהל לבעל ההיתר הזדמנות לטעון את טענותיו.

<ענת מימון: כאן למעשה התקנה קובעת שגם אם תמרוק הייחוס שעל בסיסו ניתן ההיתר כבר לא משווק, עדיין במשך חצי שנה אפשר יהיה להמשיך ולשווק את התמרוק המקביל ואפשר לקצר את התקופה.

<ענת מימון: אני רק אדגיש ואומר שהתקנה לא מדברת על מצב של תמרוק מזיק שם ממילא אוסרים את השיווק, שזה מכוח ההוראות שבפקודה, אלא פשוט שיווק שנעצר מסיבות אחרות.

<נילי חיון דיקמן: כן.

<נילי חיון דיקמן: אני יכולה להסביר.

<נילי חיון דיקמן: בגלל שרישיון תמרוק יבוא מקביל נשען על קיומו של תמרוק ייחוס.

<נילי חיון דיקמן: ברגע שאין תמרוק ייחוס והוא כבר לא בשווקים, כבר אין הצדקה ליבוא המקביל.

<נילי חיון דיקמן: לכן מצאנו לנכון לעשות את ההתאמה הזאת ולוודא שהוא יוכל לפנות.

<נילי חיון דיקמן: אם הוא כבר קיבל רישיון, הוא יוכל להמשיך לשווק את זה חצי שנה.

אלי אלאלוף: ומה אחרי חצי שנה?

<נילי חיון דיקמן: אי אפשר יותר.

<נילי חיון דיקמן: הוא יצטרך להביא מוצר.

סימן טוב: זה יבוא מקביל.

<נילי חיון דיקמן: היבוא המקביל תמיד נספח.

<נילי חיון דיקמן: הוא תמרוק ייחוס.

<נילי חיון דיקמן: הוא לא יכול להיות סטנד אלון כי הרי צריך שיהיה נציג אחראי שייקח אחריות על התמרוק עצמו.

<נילי חיון דיקמן: הרי הרגולציה על התמרוק נעשית על ידי הנציג האחראי של תמרוק הייחוס ואחרי שהוא אמר שהתמרוק בטוח וכולי, היבוא המקביל יכול לבוא ולומר, הנה, אני אביא את אותו תמרוק שכבר נמצא בטוח.

<נילי חיון דיקמן: אני מביא אותו.

<נילי חיון דיקמן: זאת התשתית של יבוא מקביל.

<נילי חיון דיקמן: ברגע שאין את תמרוק הייחוס, למעשה אין שום בסיס ליבוא מקביל.

<נילי חיון דיקמן: לכן עשינו את ההתאמה ולאפשר חצי שנה.

<נילי חיון דיקמן: צריך להגיד שיבוא מקביל הוא על משלוח.

<נילי חיון דיקמן: הוא על אצוות.

<נילי חיון דיקמן: לכן ההיתר הוא על אצווה ולכן זה באמת שיווק שהוא יחסית נקודתי.

<נילי חיון דיקמן: זה לא רישיון שמחזיק הרבה שנים.

<נילי חיון דיקמן: אנחנו מניחים שחצי שנה תספיק לו כדי לשווק את המלאי.

אלי אלאלוף: ואם הוא רוצה לחדש, הוא מתחיל מאפס.

<נילי חיון דיקמן: נכון.

<צוריאל עובדיה: חברת איינשטיין.

<צוריאל עובדיה: רציתי לחדד את הסוגיה הזאת.

<צוריאל עובדיה: אם במקרה והיבואן הראשי מבטל את תמרוק הייחוס והוגשה כבר בקשה שמונחת במשרד הבריאות להיתר אצווה, שהבקשה תיכנס לתוקף כל עוד התמרוק לא נמצא מזיק, תמרוק הייחוס שהפסיקו אותו.

<ענת מימון: התקנה היום אומרת ימשיך ויעמוד בתוקפו היתר.

<ענת מימון: כלומר, צריך להינתן כבר היתר.

<ענת מימון: אם זאת רק בקשה, התקנה לא חלה.

<ענת מימון: כך אני מבינה את זה.

<נילי חיון דיקמן: נכון.

<נילי חיון דיקמן: את מבינה נכון.

<צוריאל עובדיה: זה אומר שאם הבקשה כבר הוגשה במהלך של ה-32 ימים ותוך 32 ימים תמרוק הייחוס בוטל, מה דינה של הבקשה?

<ענת מימון: צריך להגיש בקשה חדשה על סמך תמרוק ייחוס אחר שקיים בשוק.

<ענת מימון: התקנה הזאת רק אם היתר כבר נמצא.

<ענת מימון: מותר רק על סמך היתר קיים.

<חנה לאידרשניידר: לשכת המסחר.

<חנה לאידרשניידר: אנחנו מבקשים שיובהר שמשרד הבריאות יודיע לכל היבואנים המקבילים שהופסק השיווק של התמרוק הזה על מנת שהם יהיו מודעים לכך.

אלי אלאלוף: משרד הבריאות, שמעתם את הבקשה של לשכת המסחר?

אלי אלאלוף: תחזרי.

<חנה לאידרשניידר: אנחנו מבקשים שיובהר שמשרד הבריאות יודיע לכל היבואנים המקבילים של אותו תמרוק שהופסק השיווק של תמרוק הייחוס כי אחרת איך הם ידעו?

אלי אלאלוף: בכל מקרה, זה מאוד רצוי.

אלי אלאלוף: תרשמו לטיפולכם.

אלי אלאלוף: זאת דרישה לגיטימית.

אלי אלאלוף: כן בבקשה, אדוני.

<שנדור סלקובסקי: אדוני היו"ר.

<שנדור סלקובסקי: זהו אחד מהסכמי המפתח שיש לנו, יש לנו גם את נושא היבוא המקביל בחקיקה האירופית, אבל אנו חושבים שיש להציב את אותן דרישות הן על היבואן הראשי והן על היבואן המקביל.

<שנדור סלקובסקי: אני חושב שזה מאוד חשוב לתפקודה הטוב של המערכת ולשיתוף טוב יותר של האחריות על תפקודה הטוב של המערכת.

<שנדור סלקובסקי: זהו אחד ההבדלים העיקריים בהשוואה לחוק האיחוד האירופי, שרצינו להעלות.

<שנדור סלקובסקי: תודה רבה.

סימן טוב: (אומר דברים בשפה האנגלית, להלן התרגום החופשי) מהי ההערה הקונקרטית?

<שנדור סלקובסקי: שליבואן המקביל תהיה אותה אחריות כפי שיש ליבואן הראשי, כאשר הם מציבים את המוצר שלהם בשוק, מאחר שהיבואן הראשי אינו יכול להיות אחראי על מוצר שמוצב ע"י יבואן אחר.

<שנדור סלקובסקי: עפ"י החקיקה שלנו, אותן מחויבויות חלות הן על היבואן הראשי והן על היבואן המקביל.

סימן טוב: אני אסביר.

סימן טוב: כל המטרה של יבוא מקביל במערכת הישראלית היא בעצם ליצור עוד פתח כניסה שהוא יותר פשוט לישראל, שרוכב על התשתית של היבוא הרגיל.

סימן טוב: אם אנחנו באים ואומרים שזה חל בדיוק אותו הדבר, זה בעצם לומר שאין יבוא מקביל.

סימן טוב: זה בעצם הניואנס.

סימן טוב: אני מניח שהוא מתכוון לזה שהוא רוצה שגם יהיה אדם אחראי וגם תהיה חבות כזאת וכזאת.

סימן טוב: בסדר.

סימן טוב: זה לא יבוא מקביל אלא יבוא רגיל.

אלי אלאלוף: מישהו יכול להסביר לו באנגלית?

אלי אלאלוף: תסבירו לו.

סימן טוב: (אומר דברים בשפה האנגלית, להלן התרגום החופשי) כל נושא היבוא המקביל בפרק זה, הוא על מנת ליצור ערוץ נוסף כדי ליבא לישראל מוצרים קוסמטיים, שזה קצת יותר פשוט עם פחות מחויבויות מצד היבואן הראשי.

סימן טוב: על היבואן המקביל חלות הרבה מגבלות, למשל הוא לא יכול לייבא כל מוצר שהוא רוצה אלא רק אצווה ספציפית שעבורה הוא קיבל את הרשיון.

סימן טוב: אמנם יש הרבה מגבלות על היבואן המקביל, אבל שוב, זו אמורה להיות מעין פעולת ונטילציה למערכת המקורית.

סימן טוב: זה עניין של איזון.

סימן טוב: אבל, אם נקדם את הסכם אקא עם האיחוד האירופי, אני מאמין שזה יוכל לפתור הרבה מהסוגיות שאתם מעלים היום בפורום זה.

אלי אלאלוף: עוד הערות לסעיף 35?

אלי אלאלוף: נמשיך הלאה.

<ענת מימון: למעשה סיימנו את הפרק שלך היבוא המקביל בכפוף להערות שאמרתי בתחילת הדיון.

<ענת מימון: למעשה הנושא הזה, סיימנו אותו ועכשיו אנחנו נחזור ונעבור על התקנות כסדרן.

<ענת מימון: נחזור לפרק א', להגדרות, לתקנה 1 בעמוד 1.

<אפרת סלבי: הגדרות בתקנות אלה – "אחסון" – אחסון סיטונאי.

<אפרת סלבי: "אצווה" – כמות של תמרוק שיוצרה בתהליך ייצור אחד.

<אפרת סלבי: "אתר אינטרנט" – אתר האינטרנט של המשרד שכתובתו .

<אפרת סלבי: "הודעה על שיווק" – הודעה על שיווק תמרוק בישראל, לפי סעיף 55א11 לפקודה.

<אפרת סלבי: "הוראות האיחוד האירופי" – הוראות האיחוד האירופי בתחום הקוסמטיקה Regulation (EC) 1223/2009 of the European Parliament and of the Council of 30 November 2009 on Cosmetic Products אשר קישור אליהם נמצא באתר האינטרנט, כפי עדכונן מזמן לזמן.

<אפרת סלבי: "המערכת האלקטרונית" – המערכת האלקטרונית של המשרד המשמשת לניהולה ודעות על שיווק תמרוקים בישראל.

<אפרת סלבי: "המשרד" – משרד הבריאות.

<אפרת סלבי: "הרשות להסמכת מעבדות" – הרשות שהוקמה לפי חוק הרשות הלאומית להסמכת מעבדות, התשנ"ז-1997.

<אפרת סלבי: "חומר אסור" – רכיב שנוכחותו, כמותו או ריכוזו אסורים לפי הוראות פרק ט'.

<אפרת סלבי: "חומר מוגבל" – רכיב שנוכחותו, כמותו או ריכוזו מוגבלים או מותנים בתנאים לפי הוראות פרק ט'.

<אפרת סלבי: "חומר משמר" – רכיב שייעודו העיקרי או הבלעדי בתמרוק הוא לעכב התפתחות של מיקרואורגניזמים.

<אפרת סלבי: "חומר צבע" – רכיב שייעודו העיקרי או הבלעדי בתמרוק הוא לצבוע את התמרוק או את גוף האדם כולו או אברים שבו, לרבות חומרי מוצא של חומרי צבע מחמצנים לשיער.

<אפרת סלבי: "חומר מסוכן" – חומר מסרטן, מחולל מוטציות או מסוכן למערכת הרבייה (CMR – carcinogenic, mutagenic, of toxic for reproduction) המנוי בקטגוריות A1, B1 ו -2 בחלק 3 לתוספת החמישית בהוראות האיחוד האירופאי Regulation (EC) No 1272/2008 of the European Parliament and of the Council of 16 December 2008 on Classification, Labeling and packaging of Substances and Mixtures אשר קישור אליהם נמצא באתר האינטרנט, כפי עדכונן מזמן לזמן.

<אפרת סלבי: "טענה שיווקית" – טענה שטוען יצרן התמרוק, יבואן התמרוק או משווק התמרוק, בין במפורש, בין במרומז, בין על גבי התמרוק, בפרסומת או בכל צורה אחרת, שלפיה לתמרוק תכונה, אפיון, פעילות או מטרת שימוש מסוימת.

<אפרת סלבי: "יבואן" – אדם העוסק בייבוא תמרוקים.

<אפרת סלבי: "יצרן" – אדם העוסק בייצור תמרוקים.

<אפרת סלבי: "מדינה מוכרת" – כהגדרתה בסעיף 55ג(א) לפקודה.

<ענת מימון: אני רק אזכיר שהתוספת הרביעית מונה כמדינות המוכרות וזה האיחוד האירופי, אוסטרליה, איסלנד, ארצות הברית, יפן, נורבגיה, ניו זילנד, קנדה ושוויץ.

<אפרת סלבי: "מפיץ" – אדם המביא לזמינותו של תמרוק בשוק, בדרך של אחסון, הובלה והפצה, לרבות מכירה של תמרוקים לאיש מקצוע ולמעט בית מרקחת ועסק למכירת תמרוקים בקמעונות.

<גולן שלמה אלבז: ביוטיקייר.

<גולן שלמה אלבז: אני רק רוצה לדעת.

<גולן שלמה אלבז: אתם מקריאים כרגע ברצף.

<גולן שלמה אלבז: אנחנו יכולים לעצור אתכם באמצע ולדבר?

אלי אלאלוף: לא.

אלי אלאלוף: אני בעד לסיים את ההגדרות.

אלי אלאלוף: אני חושב שלרוב ההגדרות אתם מסכימים.

אלי אלאלוף: הערות בסוף הקראת ההגדרות.

<אפרת סלבי: "מפקח" – אדם שהוסמך לפי סעיף 60כו לפקודה.

<אפרת סלבי: "נותני שירותים" – מי שבאמצעותם מבצע בעל רישיון תמרוקים פעולות ייצור, אחסון והפצה של תמרוק.

<אפרת סלבי: "נציג אחראי" – כהגדרתו בסעיף 55א לפקודה.

<אפרת סלבי: "עוסק בתמרוקים" – כהגדרתו בסעיף 55א לפקודה.

<אפרת סלבי: "עסק" – אתר ייצור לתמרוקים או בית מסחר לתמרוקים.

<אפרת סלבי: "רישיון תמרוקים" או "רישיון" – רישיון תמרוקים כהגדרתו בסעיף 55א לפקודה.

<אפרת סלבי: "רכיב" – חומר כימי ותרכובותיו, ממקור טבעי או סינטטי, לרבות כל תוסף הנחוץ לשמירת יציבתו של החומר וכן כל אי ניקיונות הנובעים מתהליך הייצור של החומר, ולמעט כל ממס הניתן להפרדה מהחומר מבלי להשפיע על יציבותו או לשנותו.

<אפרת סלבי: "רכיב ננו" – רכיב בלתי מסיס או רכיב עמיד בפני פירוק ביולוגי, המיוצר באופן מכוון כך שאחד או יותר מהממדים החיצוניים או המבנה הפנימי שלו יהיה בטווח גודל של 1 עד 100 ננומטר.

<אפרת סלבי: "תופעת לוואי" – השפעה לא רצויה על בריאות המשתמש, הנגרמת כתוצאה משימוש מקובל או צפוי בתמרוק.

<אפרת סלבי: "תופעת לוואי חמורה" – תופעת לוואי הגורמת באופן זמני או קבוע לנזק בריאותי חמור, להפרעה בתפקוד פיזי או קוגניטיבי, לנכות, לאשפוז, לסכנת חיים או למוות.

<אפרת סלבי: "תיק תמרוק" – תיק שיש בו נתונים ומסמכים כמפורט בתקנה 22.

<אפרת סלבי: "תמרוק" – כהגדרתו בסעיף 55א לפקודה.

<אפרת סלבי: "תמרוק לחלל הפה" – תמרוק המיועד לשימוש בריריות חלל הפה.

<אפרת סלבי: "תמרוק מזיק" – כהגדרתו בסעיף 55א13 לפקודה.

אחד מאלה: הוא מיועד לשימוש בתינוקות או בילדים או מוצרים המיועדים לנשים בהריון ולהנקה.

אחד מאלה: הוא מכיל רכבי ננו.

אחד מאלה: הוא נועד להגן על העור מפני קרינת השמש.

אחד מאלה: "תנאי אחסון והפצה נאותים לתמרוקים" – מכלול הפעולות שנועדו להבטיח כי תמרוק מאוחסן, מובל ומופץ בתנאים נאותים המבטיחים את עמידתו בדרישות האיכות, הבטיחות והיעילות לכל אורך שרשרת האספקה של התמרוק מהיצרן עד הצרכן הסופי, כאמור בתוספת הראשונה.

אחד מאלה: "תנאי ייצור נאותים לתמרוקים" – מכלול הפעולות שנועדו להבטיח כי תמרוק מיוצר באופן הדיר ומבוקר, כאמור בתקנה 5(ב).

אלי אלאלוף: הערות.

<אורנה ובר: יושבת ראש ארגון הקוסמטיקאיות.

<אורנה ובר: בהגדרה של עוסק בתמרוקים, מוכר תמרוקים, ובהגדרה זאת נכנסת גם הקוסמטיקאית כאשר רוב עבודתה היא בעצם טיפול ומעט מאוד מכירה כאשר המכירה נעשית כטיפול המשך בבית.

<אורנה ובר: המשמעות של זה היא שאנחנו בעצם נכנסות תחת הדרישות והמגבלות של יבואנים ויצרנים ואני חושבת שאנחנו לא צריכים להיות שם.

<ענת מימון: אני אעיר שההגדרה עוסק בתמרוקים נמצאת בפקודה מכוח התיקון שעשינו לפני שנתיים.

<ענת מימון: אני אקריא אתה: "עוסק בתמרוקים זה מי שמייצר, מייבא, מייצא, עוסק באחסון סיטונאי, הפצה או הובלה של תמרוקים או מוכר תמרוקים וכן נציג אחראי".

<אורנה ובר: אנחנו בהגדרה מוכרים.

<אורנה ובר: אני מוכרת תמרוקים.

<ענת מימון: לכן אתן נחשבות עוסק בתמרוקים ולכן כל ההוראות כאן חלות גם על הקוסמטיקאיות.

<נילי חיון דיקמן: אנחנו משתמשים בהצהרה הזאת של עוסק בתמרוקים בצורה מדויקת.

<נילי חיון דיקמן: כלומר, למשל, הוראות שנוגעות לתמרוק מזיק שצריך לעשות ריקול ויש איסור על מכירה שלו, זה חל גם על עוסק בתמרוקים.

<נילי חיון דיקמן: כשיש הוראות שהן רלוונטיות רק ליצרן או ליבואן, אנחנו אומרים יצרן או יבואן של תמרוקים.

<נילי חיון דיקמן: אם כן, זה לפי העניין.

<ענת מימון: אבל ההוראה של ה-ריקול תחול גם על קוסמטיקאיות?

<נילי חיון דיקמן: בוודאי.

<נילי חיון דיקמן: כן.

<נילי חיון דיקמן: היא מוכרת כמו כל מוכרת.

<נילי חיון דיקמן: ברגע שהיא עוסקת בשיווק קמעונאי של תמרוקים, היא צריכה שיחולו עליה הוראות שנוגעות לתמרוקים מזיקים.

<נילי חיון דיקמן: איסור המכירה חל גם עליה.

<נילי חיון דיקמן: לכן היא כן נכנסת פנימה, כמו חנות שמוכרת תמרוקים שצריכה לשים לב.

<נילי חיון דיקמן: למשל, הוראה שאומרת שהיא צריכה למכור אך ורק תמרוקים שהוגשה לגביהם הודעה על שיווק, היא רלוונטית גם לקוסמטיקאית.

<ענת מימון: השאלה אם אי אפשר להגיד שאם זה נמכר באריזה המקורית והיא לא פותחת את האריזה, בעצם האחריות חלה על החוליה הקודמת בשרשרת.

<נילי חיון דיקמן: האחריות חלה על כולם בשרשרת.

<אורנה ובר: איזה כלים יש לי לעשות את זה?

<אורנה ובר: דיווח על מוצר לא בטיחותי, בדיקת מוצר האם יש לו פרופיל בטיחותי לגבי מוצר ננו, האם יש לו היתר יבוא של יבואן מקביל.

<אורנה ובר: איך יש לי בכלל את זה?

<אורנה ובר: אני עובדת עם הידיים שלי.

<אורנה ובר: איך יש לי זמן לעשות את כל הבדיקות הללו?

<נילי חיון דיקמן: אני לא רואה מה ההבחנה הרלוונטית בין קוסמטיקאית שמוכרת לבין חנות כמו הסופר פארם.

<נילי חיון דיקמן: למעשה אם היא מקבלת הספקה של תמרוקים, היא חייבת לוודא שמדובר בהספקה חוקית, שהתמרוקים שמשווקים הם משווקים לפי חוק.

<נילי חיון דיקמן: זאת הדרישה מכל ספק.

אלי אלאלוף: ממה את רוצה להשתחרר?

<אורנה ובר: לצאת מהסעיף הזה.

<אורנה ובר: אני לא חושבת שיש לי את אפשרויות הבדיקה.

אלי אלאלוף: למה לצאת?

אלי אלאלוף: את מוכרת מוצר.

<ברוך שניר: אני הכלכלן של התאחדות המלאכה והתעשייה.

<ברוך שניר: לשיטתנו יש הבדל בין מכירה מסחרית לבין מכירה של קוסמטיקאית משום שקוסמטיקאיות לא בכל מצב עושות את המכירה.

<ברוך שניר: מדובר בחלק של השלמה של הליך טיפולי.

<ברוך שניר: אי אפשר לשים אותה במעמד של הניו פארם או הסופר פארם כמישהו שמוכר מהמדף באופן סדיר ובאופן רציף כמויות מסחריות.

<ברוך שניר: מדובר בכמויות שהן מאוד מאוד קטנות.

<ברוך שניר: כאשר אנחנו מדברים מצד אחד על הפחתת נטל רגולציה, עידוד נשים, עידוד יזמות, פתיחת עסקים חדשים.

<ברוך שניר: מצד שני אנחנו מחילים כאן עלויות מאוד מאוד גבוהות וחונקים את הקוסמטיקאיות, גם במונחי זמן, גם במונחי משאבים.

<ברוך שניר: לעמוד מאחורי כל הדרישות האלה שנגזרות בפקודת הרוקחות לגבי נושא של מכירת תמרוקים, בסגמנט שלהן זה ממש בלתי אפשרי, עם כל הכבוד.

מיכל בירן: על פניו זה נשמע הגיוני.

<נילי חיון דיקמן: אני אסביר שקוסמטיקאית שעושה שימוש בתמרוקים, גם אם היא לא מוכרת אותם, היא עושה שימוש בתמרוקים, השימוש שלה היא לא אישי.

<נילי חיון דיקמן: זה שימוש שהוא מסחרי.

<ברוך שניר: הוא לא מסחרי.

<ברוך שניר: הסברתי למה לא מסחרי.

<ברוך שניר: במלוא מובן המילה לא מסחרי.

<נילי חיון דיקמן: שימוש לצורך מתן שירות, היא צריכה להשתמש אך ורק במוצרים שהם משווקים בישראל, שהוגשה לגביהם הודעה על שיווק, גם אם היא לא מכרה אותם אלא היא משתמשת בהם בעת הטיפול.

<נילי חיון דיקמן: לכן היא לא יכולה לחמוק מהאחריות הזאת.

אלי אלאלוף: אם היא קונה את זה מיבואן או מיצרן, ויש ליבואן או ליצרן את כל האישורים הנדרשים?

<נילי חיון דיקמן: מצוין.

<נילי חיון דיקמן: זה מה שהיא צריכה.

אלי אלאלוף: זה בעצם משחרר אותה.

<נילי חיון דיקמן: היא צריכה לוודא מהגורם ממנו היא קונה.

<אורנה ובר: איך אני יכולה להיות המפקחת של משרד הבריאות?

אלי אלאלוף: אני מנסה לעזור לך כי יש הגיון בדברים.

סימן טוב: כשהיא קונה ממישהו, היא צריכה לוודא שהגורם שממנו היא קונה, יש לו את כל האישורים הנדרשים.

אלי אלאלוף: כשאני נכנס לחנות וקונה קופסה כלשהי, אני הולך לבקש מסמכים?

סימן טוב: אבל אם אתה קונה את זה כדי לעשות שימוש לאחרים?

אלי אלאלוף: לעצמי.

סימן טוב: אם יש לך מעון בבית לצורך העניין, יש לך בבית משפחתון עם שלושה ילדים ואתה קונה להם אוכל, אתה צריך לוודא שהאוכל שאתה קונה להם הוא אוכל בטוח.

סימן טוב: אותו דבר אם יש למישהי קליניקה קטנה אצלה בבית שהיא נותנת בו שירותים לאנשים אחרים, מורחים שם קרמים או דברים אחרים, צריך לוודא שהמוצרים שמורחים הם רשומים ובטוחים.

סימן טוב: בוודאי, אי אפשר להשתחרר מהחובות האלה.

אלי אלאלוף: אבל זה בשלב הקנייה.

סימן טוב: כשהיא קונה, היא צריכה לוודא שהיא קונה מוצר.

סימן טוב: אם היא מוכרת.

סימן טוב: אני לא מתייחס לכך אם יש רישיון עסק או לא שזה דיון אחר.

<אורנה ובר: לשיטתכם, זה אומר שגם מוכר במכולת שמוכר חלב ומוכר כל דבר אחר צריך עכשיו לעבור את כל הדרישות הללו.

סימן טוב: בהחלט.

<אורנה ובר: זה נראה לא הגיוני.

<אורנה ובר: אני צריכה להיות בעצם המפקחת והשוטר של משרד הבריאות.

<אורנה ובר: מתי אני אעבוד?

<אורנה ובר: אני עובדת.

<אורנה ובר: מתי יהיה לי זמן?

<ענת מימון: יש הוראות שנוגעות אליך ויש הוראות שלא.

<ענת מימון: לדוגמה, את לא צריכה למנות נציג אחראי כי את לא מייבאת או מייצרת מוצר.

<ענת מימון: אבל יש הוראות השיווק, שזאת השרשרת האחרונה בחוליה, ואלה בעיקר הוראות צרכניות.

<אורנה ובר: לא.

<אורנה ובר: יש עוד הרבה דברים.

<גלי עמיר: את צריכה גם רישיון תמרוקים.

<אורנה ובר: אני צריכה רישיון תמרוקים.

<אורנה ובר: אני צריכה בדיקת מוצר אם יש לו פרופיל בטיחותי.

<אורנה ובר: זה לא הגיוני.

אלי אלאלוף: בואו נעשה דיון מסודר.

<גלי עמיר: אני מייצגת כמה חברות.

<גלי עמיר: אני רשמת תמרוקים.

<גלי עמיר: בצו רשום פעילות תמרוקים, עוסק בתמרוקים יפעל לפי הוראות תקנות אלה.

<גלי עמיר: צריך רישיון תמרוקים.

<גלי עמיר: כל חנות תצטרך רישיון תמרוקים.

<גלי עמיר: כל קוסמטיקאית תצטרך רישיון תמרוקים.

<גלי עמיר: יש כאן בעיה.

<אורנה ובר: זה לא הגיוני.

<ענת מימון: קוסמטיקאית שמוכרת תמרוקים.

<אורנה ובר: איך אני יכולה לעשות בדיקת מוצר?

<גלי עמיר: לקבל רישיון כללי, זה לא פשוט בכלל.

<גלי עמיר: אלה עלויות מטורפות.

אלי אלאלוף: יש כל מיני משפטים שאני שומע באוויר ולא מצליח להתחבר אליהם.

<גלי עמיר: רישיון תמרוקים כללי, צריך לאשר מחסן 15 מטרים לפחות.

<גלי עמיר: כל מי שיש לו פעילות בתמרוקים, כל מי שעוסק בתמרוקים, יצטרך רישיון תמרוקים.

<גלי עמיר: איך קוסמטיקאית תצטרך רישיון תמרוקים כללי?

<ענת מימון: אנחנו נעבור על כל ההוראות ונמפה את ההוראות שכן יחולו גם לדוגמה על קוסמטיקאיות וספרים.

<ענת מימון: אז אנחנו נראה מה סביר שיחול ומה לא, ואם צריך – נחריג הוראות מסוימות ממקצועות.

<נילי חיון דיקמן: החוק קובע בסעיף 55א1, החוק הראשי, שרישיון תמרוקים יידרש רק ממי שעוסק בייצור, ביבוא, בייצוא ובאחסון והובלה סיטונאית.

<נילי חיון דיקמן: אנחנו לא מדברים על השלב הקמעונאי.

<נילי חיון דיקמן: גם חנויות לממכר תמרוקים וגם קוסמטיקאיות שנותנות שירות לצרכן הסופי מסווגות כעסק קמעונאי והן לא נופלות תחת הדרישה לרישיון תמרוקים לא לפי חוק וגם לא לפי התקנות.

<נילי חיון דיקמן: לכן הטענות האלה לא רלוונטיות.

אלי אלאלוף: זה אומר שהיא יכולה למסור למטופלת?

<נילי חיון דיקמן: זה רישיון אחר לעסק.

<נילי חיון דיקמן: רישיון עסק לפי חוק.

<נילי חיון דיקמן: לגבי התמרוקים, האחריות שלה היא למוצרים, לתמרוקים עצמם שמשווקים אצלה והם צריכים להיות תמרוקים שמותרים בשיווק בישראל.

<אורנה ובר: זה ברור.

<נילי חיון דיקמן: היא צריכה לציית להוראות שנוגעות לתמרוקים מזיקים בנוגע להיבטים של ריקול וכולי.

<אורנה ובר: מאיפה אני יכולה לדעת?

<אורנה ובר: מאיפה יש לי את הידע הזה?

<אורנה ובר: כתוב לי כאן בדיקת מוצר, האם יש לו פרופיל בטיחותי לגבי מוצר ננו.

<אורנה ובר: מאיפה יש לי את הידע ואת היכולות?

<אורנה ובר: זה לא הגיוני.

אלי אלאלוף: כשאת קונה את זה, מי שמוכר לך, הוא צריך להסביר לך.

אלי אלאלוף: את קונה ממישהו.

<נילי חיון דיקמן: כמו רכישה של ציוד רפואי לצורך העניין.

<אורנה ובר: למה אותו יצרן או יבואן, אתם תדאגו שיהיה לו את כל האישורים ואת כל מה שנדרש, וכשאני מקבלת את זה, הוא יציג.

<אורנה ובר: למה אני צריכה להתעסק עם זה?

<אורנה ובר: איפה יש לי זמן?

<אורנה ובר: אני עובדת.

<אורנה ובר: מתי יהיה לי זמן להתעסק בכל הפרוצדורה הזאת?

<אורנה ובר: אני צריכה להיות גם מנהלת, גם מנהלת חשבונות, גם עובדת.

אלי אלאלוף: וגם לטפל בעור של אנשים.

מיכל בירן: אני חושבת שאם היא קונה במקום הגיוני, יש הבדל אם הקוסמטיקאית הלכה וקנתה בחנות חשוכה וברחוב לא מואר, אז הייתי אומרת שחל עליה משהו.

מיכל בירן: כל עוד היא קונה מהמקומות, למה לא מספיק שפעם אחת היא תבקש ותראה שהיבואן מסודר?

מיכל בירן: למה היא צריכה כל פעם לעשות את זה?

מיכל בירן: זה על כל מוצר או פעם אחת?

<ענת מימון: זה עניין של סבירות.

סימן טוב: כל פעם כשהיא קונה.

אלי אלאלוף: אני לא מבין.

אלי אלאלוף: אני רוצה לשאול שאלה פשוטה.

אלי אלאלוף: את הולכת וקונה מוצר, את משתמשת בו כדי לתת טיפול ואחר כך את רוצה למכור אותו.

<אורנה ובר: אם נדרש לעשות המשך טיפול, אני מוכרת מוצר אחד.

אלי אלאלוף: אבל לא מוכרת לה משהו פתוח.

<אורנה ובר: חס וחלילה.

<אורנה ובר: מה פתאום?

אלי אלאלוף: אז מה הבעיה?

אלי אלאלוף: זה נראה מאוד פשוט.

<אורנה ובר: רק באישור של משרד הבריאות.

אלי אלאלוף: ברגע שיש לך הבנה שהמוצר הזה נמכר לפי חוק ועם רישיון וכל מה שצריך, שלום על ישראל, אל תשאלי שאלות קיטבג.

<אורנה ובר: לא הבנתי.

<ברוך שניר: שאלות הקיטבג הן לא מאתנו אלא יום אחד עלולה קוסמטיקאית לעמוד בפני תביעות מצד משרד הבריאות.

מיכל בירן: אני לא מבינה מה מצפים מהן לעשות.

אלי אלאלוף: לדעתי צריך לשחרר אותה מבדיקות.

אלי אלאלוף: יש גבול להתעללות באנשים.

אלי אלאלוף: חבר'ה, מספיק.

אלי אלאלוף: היא קונה מוצר סגור מחנות שיש לה את כל החותמות הנדרשות.

אלי אלאלוף: שלום על ישראל.

סימן טוב: היא צריכה לוודא שיש לו את החותמות הנדרשות.

אלי אלאלוף: זהו.

אלי אלאלוף: אז בבקשה.

אלי אלאלוף: ברגע שהיא קונה.

מיכל בירן: אבל הספק.

מיכל בירן: לא על כל מוצר.

אלי אלאלוף: אל תבקשו ממנה עכשיו להתחיל לעשות בדיקות נוספות.

אלי אלאלוף: היא קונה קופסה סגורה, שתמכור.

אלי אלאלוף: מה הבעיה?

אלי אלאלוף: המע"מ יבוא לדרוש ממנה עוד תשלום.

אלי אלאלוף: תשחררו את המשתמש האחרון.

<קריאה: זה דורש שינוי חקיקה.

אלי אלאלוף: לא.

אלי אלאלוף: זה לא דורש שינוי חקיקה.

אלי אלאלוף: שי, זה דורש חקיקה?

מיכל בירן: אבל מה זה נודע לה?

מיכל בירן: היא ראתה ב-YNET או שהיא אמורה לבדוק?

<שי סומך: נניח שהלקוח מדווח לה שזה גרם לנזק.

<שי סומך: היא צריכה לדווח.

<שי סומך: לפי המשמעות של הסעיף הזה, אם יש תמרוק שהוא נניח בלי רישיון, שיובא בלי היתר או בלי הודעה, או יוצר בצורה כזאת, זה נחשב כתמרוק מזיק.

<שי סומך: לכן חובתה לבדוק שזה תמרוק שכתוב עליו שהוא תמרוק עם רישיון.

<אורנה ובר: איך אני יכולה לבדוק?

<שי סומך: כתוב עליו.

אלי אלאלוף: את לא קונה מוצרים בשוק, נכון?

<אורנה ובר: לא.

<אורנה ובר: אני קונה אצל החברות.

אלי אלאלוף: בבקשה, זה מאוד חשוב מה שהוא אומר.

אלי אלאלוף: את יודעת מהיכן את קונה את המוצר.

מיכל בירן: אני לא מצליחה לרדת לרזולוציה.

מיכל בירן: אני אשמח אם תסביר באופן שכל אחד יבין מה סדר הפעולות שקוסמטיקאית אמורה לעשות כדי שהיא תהיה מוגנת.

אלי אלאלוף: לקנות את התמרוק במקום מוכר.

מיכל בירן: אבל הוא לא מדבר רק על זה.

מיכל בירן: היא צריכה להסתכל בעצמה על כל מוצר.

<אורנה ובר: בדיוק.

מיכל בירן: תסביר בדיוק כי הם לא מתכוונים למה שאתה מתכוון.

מיכל בירן: שהם יגידו במפורש מה סדר הפעולות.

מיכל בירן: אחר כך יהיו משפטים, חברים.

אלי אלאלוף: היא תמכור מוצר שיזיק לקליינט שלה?

מיכל בירן: כשאני קונה בסופר פארם או בכל רשת, אני מניחה שהם עשו את הבדיקות ולא על כל מוצר בודקת.

מיכל בירן: יש הבדל אם על כל מוצר שהיא קונה, היא צריכה לראות את המדבקה של זה, היא צריכה לשמור את כל החשבוניות.

מיכל בירן: אני רוצה להבין.

<אורנה ובר: אלה דברים שיכולים להשתנות כל הזמן.

אלי אלאלוף: אני מבקש, תמצאו את הנוסח.

מיכל בירן: שזה יהיה לפרוטוקול.

מיכל בירן: שהיועצים המשפטיים יגידו אם את זה מבינים מהחוק.

אלי אלאלוף: המשתמש האחרון, לא צריך להתעלל בו.

אלי אלאלוף: אנחנו נמצא נוסח.

<ענת מימון: אנחנו נעבור ונראה מה קל ואם זה סביר.

<אלון אלבז: חברת ביוטיקייר.

<אלון אלבז: רצינו שוב להתייחס לנושא הזה של המדינות המוכרות.

<אלון אלבז: המדינות המוכרות, זו הגדרה ארכאית שהיום כבר אין לה שום צורך כי כמו שציינו בישיבה הקודמת, כל הבדיקות היום נעשות לא על ידי רשויות המדינה אלא נעשות על ידי גופים פרטיים בכל המדינות.

<אלון אלבז: כלומר, אם מפעל עבר את התקנים שדורש משרד הבריאות, ומוצר עבר את הבדיקות שדורש משרד הבריאות, אין צורך לעשות סגר בשוק ולמנוע מ-159 מדינות בעולם, ביניהן המדינות המובילות בייצוא קוסמטיקה.

<אלון אלבז: סין, מקום שלישי בייצוא קוסמטיקה עולמית, חסמו אותה לישראל.

<אלון אלבז: דבר כזה לא יכול להיות.

<אלון אלבז: קוריאה מקום שני, סינגפור מקום חמישי.

<אלון אלבז: אתה לוקח את המדינות בעשירייה הפותחת וחוסם אותן לכניסה לישראל בלי סיבה.

אלי אלאלוף: לדעתי קיבלנו בדיון הקודם את התשובות על המדינות המוכרות.

אלי אלאלוף: הבקשה היחידה הייתה להוסיף את ישראל כי היא לא מוכרת על ידי אחרים.

סימן טוב: ברגע שיהיה את ההסכם עם אירופה.

אלי אלאלוף: אבל עד שיהיה, בינתיים נסבול מישראל.

סימן טוב: אנחנו נותנים הוראות מעבר של חמש שנים.

<אלון אלבז: כבוד היושב ראש, אני רוצה לחדד את הנושא של ישראל כי מתקבל כאן הרושם שהכנסת ישראל למדינות המוכרות פותרת את הבעיה.

<אלון אלבז: היא למעשה מאפשרת המשך מכירה של מוצרים קיימים.

<אלון אלבז: לגבי מוצרים חדשים, אנחנו חסמנו את הכניסה לארץ וזו בעיה רצינית.

אלי אלאלוף: לגבי המדינות האחרות, אני משאיר לכם את ההחלטה ומה שתביאו לנו, נאשר.

אלי אלאלוף: לגבי ישראל, היות וזה מותנה באירופה, לאירופה אין דאגה ששמה ישראל, היא לא תקדם את זה מספיק מהר ואני מציע שתביאו לנו הצעה של אישור זמני לתקופה מוגבלת כדי שיהיה לישראל פתרון מידי.

אלי אלאלוף: זה יהיה אבסורד, ממש אבסורד שהמדינה המדהימה שלנו שמסוגלת להפיל מזל"טים, לא מסוגלת לאשר תמרוקים שלה.

אלי אלאלוף: אני מבקש הוראת שעה, תקופה של עד שישה חודשים, הוראה שאפשר יהיה לחדש כל עוד אירופה לא מכירה.

סימן טוב: אני רק אומר משהו אחד שכן צריך לומר.

סימן טוב: היו כאן כל מיני אנשים שדיברו בפעם הקודמת והציגו את עצמם כבעלי עסקים לייצור תמרוקים במדינות שגובלות אתנו.

סימן טוב: בדקנו את העניין הזה וזה לא היה כך.

סימן טוב: כלומר, נמסר כאן מידע שגוי ומוטעה.

אלי אלאלוף: היות ונאמר לי מה שאמרת ואנחנו זוכרים את האנשים, בשביל זה אתם קיימים, שלא יעבדו עלינו.

אלי אלאלוף: אני חושב שישראל חייבת להיות בפנים.

<רבקה מזרחי: אני מאוד מתקוממת על הרמיזות.

<רבקה מזרחי: משרד הבריאות התקשר אלי בשבוע שעבר לשאול אותי שאלות על העסק שלי, על פעילותי בארץ, ולדעתי ניסה להפוך את הבעיה שהעליתי לבעיה אישית ולא היא.

<רבקה מזרחי: זאת לא בעיה אישית.

<רבקה מזרחי: אני הצגתי בעיה עקרונית.

אלי אלאלוף: תרשי לי להפסיק אותך.

אלי אלאלוף: אני לא רוצה לפגוע בך.

אלי אלאלוף: אנחנו לא בית משפט.

<רבקה מזרחי: תן לי לסיים את דבריי.

אלי אלאלוף: לא.

אלי אלאלוף: אנחנו לא בית משפט.

<רבקה מזרחי: אני יכולה להעיד ששיחת הטלפון הייתה אישית, היא כיוונה למשפט פיזי, למרות שאני לא במשפט, למרות שאני הצפתי בעיה עקרונית שקיימת כאן בחוק והיא לא קשורה לאדם פרטי זה או אחר.

<רבקה מזרחי: אני כתבתי לך את זה ואני חוזרת ואומרת שנראה לי שהעניין הזה, להיכנס בבן אדם באופן אישי, בן אדם שמשקיע, שעובד, שהשקיע גם ברישיונות, אני חושבת שזה מתחת לכבודו של משרד הבריאות.

אלי אלאלוף: אמרתי לך, לא כדאי שתיכנסי לזה.

אלי אלאלוף: את מתחילה להסתבך סתם.

אלי אלאלוף: זה מיותר.

אלי אלאלוף: לא רצינו לפגוע בך.

<רבקה מזרחי: אני רוצה שזה ייכנס לפרוטוקול.

<רבקה מזרחי: מה שאני רוצה להגיד ומה שניסיתי לומר בנושא המדינות המוכרות זה שקיים תקן בינלאומי למעבדות.

<רבקה מזרחי: לישראל יש מעבדות מספיק טובות ולכן כל העניין של המדינות המוכרות הוא עניין ארכאי וזר ובשום מקום בעולם כבר לא מפקחים עליו.

<רבקה מזרחי: מתייחסים לסטנדרטים בינלאומיים ולתקינה בינלאומית.

אלי אלאלוף: אני מבקש להפסיק, גברת מזרחי.

אלי אלאלוף: הנושא הזה, אני לא רוצה שאנשים יתייחסו אליו.

אלי אלאלוף: נמשיך.

<מרסלו גוטהלף: בקשר להגדרה של נציג אחראי ועוסק בתמרוקים.

<מרסלו גוטהלף: עוסק בתמרוקים הוא מי שעוסק בייצור, יבוא, שיווק.

<מרסלו גוטהלף: יש הגדרה נפרדת לנציג אחראי ואני חושב שהוא לא צריך להיכנס לתוך ההגדרה של עוסק בתמרוקים.

<מרסלו גוטהלף: הדבר השני, חומרים מסוכנים שכאן בישראל מוגדרים כמסוכנים שנמכרים במדינות אירופה, מאושרים במדינות אירופה, בארצות הברית, ובגלל נתון, בדיקה של PH, של חומציות של המוצר, החומר כאן בארץ נחשב למסוכן.

<מרסלו גוטהלף: לא נראה לי הגיוני שהמוצר הזה שמאושר באירופה ובארצות הברית ובכל המדינות המוכרות, כאן בישראל הוא לא יהיה מאושר.

אלי אלאלוף: יש התייחסות?

<ענת מימון: לא הבנתי לאיזו הגדרה אתה מעיר?

<מרסלו גוטהלף: חומר מסוכן.

<מרסלו גוטהלף: תמרוק מזיק, כהגדרתו בסעיף 55א13.

<מרסלו גוטהלף: אם באירופה התמרוק הוא מאושר, או בארצות הברית, למה בארץ הוא לא מאושר?

<ענת מימון: תמרוק מזיק הוא תמרוק שהזיק או שעלול להזיק לבריאות אדם שהתקבלו לגביו תוצאות של בדיקות מעבדה המעידות על כך.

<ענת מימון: לעניין זה יראו תמרוק ששווק בישראל ולא שקוימה לגביו חובה שנקבעה לפי הפקודה כתמרוק מזיק.

<מרסלו גוטהלף: כן, אבל באירופה יש ססיה אססמנט לתמרוק שמעיד על כך שהתמרוק הוא בטיחותי, אז הוא לא אמור להיכנס.

<ענת מימון: הוא לא ייכנס.

<ענת מימון: צריך למסור הודעה על שיווק.

<מרסלו גוטהלף: אבל היום הוא נכנס להגדרה כתמרוק מזיק ואסור להוציא עליו רישיון.

<נילי חיון דיקמן: תמרוק מזיק הוא הכרזה על מוצר ספציפי שיש חשש שהוא מסוכן לאחר שהוא כבר משווק.

<נילי חיון דיקמן: כלומר, הוא עבר את שלב ההודעה על שיווק.

<נילי חיון דיקמן: הוא עומד לפי ההוראות של התקנות אבל בכל זאת יש איזושהי בעיה ומשהו קרה.

<נילי חיון דיקמן: אז אנחנו מכריזים עליו כתמרוק מזיק.

<מרסלו גוטהלף: לא לזה התכוונתי.

<מרסלו גוטהלף: אני אתן את הדוגמה הפשוטה.

<מרסלו גוטהלף: מוצר להחלקת שיער שה-PH שלו הוא 1.23.

<מרסלו גוטהלף: בארץ אסור לשווק ובאירופה ובארצות הברית הוא מאושר ומותר להשתמש.

<מרסלו גוטהלף: יש ססיה אססמנט למוצרים האלה ובארץ לא מקבלים את הססיה אססמנט של המוצרים.

אלי אלאלוף: אם יש מוצר שמאושר באירופה, הוא לא אוטומטית מאושר כאן?

<רינת בכר: משרד הבריאות.

<רינת בכר: מוצרים לא מאושרים באירופה.

<רינת בכר: אין דבר כזה בשום מקום בעולם, רק פה היום יש לנו אישורים למוצרים.

<רינת בכר: באירופה עושים נוטיפיקציה.

<רינת בכר: הרשויות לא רואות את ההרכב של המוצר, לא רואות מראש לפני השיווק.

<רינת בכר: מישהו עושה נוטיפיקציה באירופה ויוצא לשוק.

<רינת בכר: אותו דבר יהיה כאן בישראל.

<רינת בכר: למשרד הבריאות יש את הזכות לבדוק מוצר אחרי שעשו לו נוטיפיקציה והוא נמצא בשוק ולבדוק שהוא בטוח לשימוש, כמו לרשויות באירופה, אותו דבר.

אלי אלאלוף: תודה.

אלי אלאלוף: בואו נמשיך.

<שלו בראנצ: אנחנו מייצגים את התאחדות התעשיינים.

<שלו בראנצ: אדוני, יש לנו בעיה עם ההגדרה ואני יודע שההגדרה היא בפקודה אבל בכוחנו לצורך התקנות לקחת הגדרה שהיא מצומצמת ונכונה יותר.

<שלו בראנצ: הבעיה שלנו בהגדרה – ושוב אני חוזר ואומר שהיא בעיה גם בפקודה – היא הסיפה של ההגדרה שאומרת שלעניין זה יראו תמרוק ששווק בישראל בלא שקוימה לגביו חובה שנקבעה לפי פקודה זו כתמרוק מזיק.

<שלו בראנצ: על פניו מדובר גם בחובות טכניות.

<שלו בראנצ: כלומר, אם לא דיווחתי בזמן או איזושהי בעיה טכנית בתווית, יראו בתמרוק תמרוק מזיק.

<שלו בראנצ: הבעיה הזו יוצרת שלל בעיות.

<שלו בראנצ: אנחנו מכירים את זה גם מתחום איכות הסביבה, שם איחור בהגשת דיווח יכול לשים מפעל כמפעל מזהם למרות שהוא רק איחר בהגשת דיווח.

<שלו בראנצ: יש כאן בעיה קשה לטעמנו ופגיעה במוניטין של המפעל שייוודע בציבור שהוא שיווק תמרוק מזיק למרות שאין לו את שתי השפות בתווית או שהוא יהיה חשוף לתביעות ייצוגיות, וכאן אני חוזר לדוגמה של מה שנקרא מפעל מזהם שחשופים לתביעות ייצוגיות למרות שכשלו בחובות טכניות, מבלי לזלזל בחובות הטכניות בפקודה ובתקנות.

<שלו בראנצ: ברור שההגדרה של תמרוק מזיק, לפחות בתקנות, צריכה להיות מצומצמת למצבים בהם באמת יש אפשרות אמיתית, פוטנציאל אמיתי לנזק ולא רק הפרה של הוראות הפקודה.

<שלו בראנצ: מבחינה חקיקתית אין בעיה לעניין התקנות להשתמש בהגדרה צרה יותר.

<שלו בראנצ: למשל, בחוק רישוי עסקים אנחנו יודעים שכל הפרת תנאי היא אסורה אבל יש רק הפרות תנאים מסוימות שמביאות לצו הפסקה.

<שלו בראנצ: לכן אנחנו מבקשים לצמצם בתקנות ולקבוע תמרוק מזיק, הגדרתו בפקודה, ובלבד שהוא בפועל עשוי להביא לנזק משמעותי.

<צוריאל עובדיה: רציתי לבקש בנושא של תמרוק רגיש למחוק את המיועד לשימוש בתינוקות.

<צוריאל עובדיה: רציתי לציין ששנים על גבי שנים אנחנו מייבאים משחות החתלה, שמן לתינוק, שמפו לתינוק, טלק לתינוק, כל המוצרים האלה מגיל אפס.

<צוריאל עובדיה: למעשה כל משלוח ומשלוח שמגיע לארץ, אנחנו עוברים בדיקות מעבדה ואחרי שעוברים בדיקות מעבדה לכל משלוח ומשלוח, לכל אצווה ואצווה שנכנסת לארץ, אנחנו מגישים בקשה להיתר אצווה ורק אחרי שאנחנו מקבלים היתר לאצווה, אנחנו רשאים לשווק את אותם מוצרי תינוקות.

<צוריאל עובדיה: אנחנו שמענו שרוצים לבטל בהגדרה הזאת את כל הנושא של שימוש מוצרי תינוקות.

<צוריאל עובדיה: כלומר, להשאיר את המונופול חזק.

מיכל בירן: אבל באיזה אופן?

מיכל בירן: לא הבנתי.

<קריאה: לפי ההגדרה כרגע לא ניתן להביא ביבוא מקביל מוצרים לילדים ולתינוקות.

<צוריאל עובדיה: את אותם מוצרים שבמשך שנים רבות קיבלו היתר אצווה לכל משלוח ומשלוח בלי שום חשש ובלי שום בעיה.

מיכל בירן: זה נשמע נוהל ממש סביר.

מיכל בירן: מה הקונספט?

מיכל בירן: אם בודקים כל אצווה.

<צוריאל עובדיה: כל אצווה ואצווה וכל משלוח ומשלוח.

<עידו סופר: אני אשמח לשמוע את התשובה של משרד הבריאות ואחר כך להגיב, אם אפשר.

אלי אלאלוף: לאותו נושא, של הילדים?

<קריאה: כן.

<אייל מנצור: גם אני מאותה חברת איינשטיין.

<אייל מנצור: אנחנו מתעסקים ביבוא.

<אייל מנצור: אני יודע שכל הרעיון של הרפורמה והכוונה הייתה באמת להקל על יוקר המחייה תוך שמירה על בריאות הציבור.

<אייל מנצור: משום מה נעשה כאן דבר הפוך.

<אייל מנצור: אין לי מושג למה.

<אייל מנצור: אני רוצה להזכיר שיושב ראש הוועדה חבר הכנסת אלאלוף, אתה אמרת בפעם הקודמת שאין סיבה לשנות מצבים קיימים אם הם עובדים ומועילים ואמרת שלא תיתן לזה יד.

<אייל מנצור: אני מאוד מקווה שלא תיתנו לזה יד כי זה קיים כבר המון שנים, מתבצע בלי שום תקלות, ואם מדברים על רפורמה, אז איך זה שרוצים להפוך את זה ביום בהיר אחד ולעשות את זה משהו אחר לגמרי ולסגור כליל את היבוא הזה?

אלי אלאלוף: אני רוצה להגיד לך, אל תנסה לתפוס אותי על מה שאמרתי.

אלי אלאלוף: לא תמיד אני אזכור.

אלי אלאלוף: אני סומך עליך שאתה תזכור מה אמרתי.

מיכל בירן: הפרוטוקול זוכר.

אלי אלאלוף: כן.

אלי אלאלוף: משרד הבריאות, רוצים לענות?

<נילי חיון דיקמן: יש לנו שתי תשובות.

<נילי חיון דיקמן: האחת לגבי תמרוק מזיק.

<נילי חיון דיקמן: לגבי התמרוק המזיק, הנושא מוסדר בפקודה ביחס לנושא של מניעת.

<נילי חיון דיקמן: ...

<נילי חיון דיקמן: ושם אני חייבת להבהיר שההגדרה חלה על הרבה מאוד סיטואציות, גם על הפרה של כל ההוראות אבל זה רק לעניין ההסדרה.

<נילי חיון דיקמן: זה לא מחייב בהכרח שאם משהו הוא תמרוק מזיק, אנחנו נפעיל לגביו את הסמכויות, ריקול וכולי.

<נילי חיון דיקמן: זה רק מאפשר לנו ברגע שזה תמרוק מזיק, לפעול בהוראות ובסמכויות שונות שמפורטות ב-55ב.

<נילי חיון דיקמן: לכן לפעמים אנחנו נראה לנכון להוציא ריקול וגם למשל היעדר תווית או היעדר אזהרות על תווית מצדיק ריקול אבל לפעמים אנחנו נראה רק צורך לתקן.

אלי אלאלוף: מה למשל לתקן?

אלי אלאלוף: לתקן מה?

<נילי חיון דיקמן: לתקן את הליקוי הטכני, אם יש ליקוי טכני.

<נילי חיון דיקמן: ההגדרה של תמרוק מזיק, העירה התאחדות התעשיינים שההגדרה היא על כל עבירה שנעברה על הוראות החוק, הופך להיות תמרוק מזיק.

<נילי חיון דיקמן: אז זה אומר שכאן נכללות לפעמים גם הוראות טכניות של לא דיווחת או לא עשית איזה שהן פעולות טכניות.

<נילי חיון דיקמן: אני אומרת שההגדרה אמנים מחילה עליך את ההגדרה של תמרוק מזיק, אבל לא תמיד אנחנו פועלים לפיה.

<נילי חיון דיקמן: זאת אומרת, אנחנו רק צריכים לשקול האם אנחנו רוצים להפעיל את המנוי בסעיף.

<נילי חיון דיקמן: זה שזה נופל תחת ההגדרה, זה רק מקנה לנו סמכויות לפעול ולדרוש פעולות תיקון.

<נילי חיון דיקמן: לכן אני חושבת שנכון להשאיר את ההגדרה כפי שהיא.

<נילי חיון דיקמן: לגבי התקנות, אני רוצה לומר שאני בדקתי היכן יש התייחסות להקשר הזה ובאמת ההוראות ביחס לזה בתקנות נוגעות להוראות של זכויות שימוע, הזכות להגיש השגה.

<נילי חיון דיקמן: אני חושבת שצריך להישאר עם ההגדרה הקיימת.

<נילי חיון דיקמן: שוב, ההוראות בתקנות הן לא הוראות שמחייבות ומטילות חובות נוספים מעבר למה שקבוע בחוק.

<עידו סופר: לגבי התמרוק המזיק, אני אומר למה אני כן מתחבר.

<עידו סופר: יש איזושהי אי הבנה מה הקונספט, להגיד שחברה ייצרה או שיווקה תמרוק מזיק, מה זה עושה למוניטין שלה ולמה זה יכול לגרום לה בציבור.

<עידו סופר: זו איזושהי אי הבנה סמנטית אמנם עבור משרד הבריאות אבל לדעתי כן יש מקום לתת כאן איזושהי הבחנה גם אם לא רוצים להשתמש בזה.

<עידו סופר: ברגע שאמרת לחברה שהיא שיווקה תמרוק מזיק, היא הולכת להיפגע בצורה משמעותית.

<עידו סופר: כן יש כאן איזשהו מקום לעזור לה.

אלי אלאלוף: איך לעזור להם?

אלי אלאלוף: לא לפרסם?

<עידו סופר: לא.

<עידו סופר: סמנטית צריך להפריד.

<עידו סופר: לדעתי זה גם מה שהוא מבקש.

<עידו סופר: החובות אותם חובות אבל שזה לא יהיה תחת תמרוק מזיק.

<עידו סופר: לזה אני כן מתחבר.

אלי אלאלוף: איזה סוג הגדרה יכולה להיות כדי שזה לא יזיק למוניטין?

<שלו בראנצ: אני אתייחס לדברי משרד הבריאות.

<שלו בראנצ: אנחנו מבקשים את תשומת הלב.

<שלו בראנצ: אנחנו לא באנו בטענות למשרד הבריאות.

<שלו בראנצ: אני באופן אישי, אני מקווה שזה יהיה גם המצב, לא חושב שמשרד הבריאות ישתמש בתקנה הזאת באופן דווקני כדי להוציא תמרוק כאשר מספר הטלפון לא נכון.

<שלו בראנצ: ברור לי שלא.

אלי אלאלוף: מה אתה רוצה תכל'ס?

<שלו בראנצ: אני אסביר לאדוני מה הבעיה.

<שלו בראנצ: הבעיה היא פגיעה במוניטין והבעיה היא תובענות ייצוגיות שזה בכלל לא קשור למשרד הבריאות.

אלי אלאלוף: אז מה אתה רוצה?

<שלו בראנצ: שיהיה ברור בהגדרה שתמרוק מזיק כהגדרתו בפקודה, ובלבד שיש בו כדי להזיק באופן מהותי או עלול להזיק לאדם או לבריאות הציבור.

<שלו בראנצ: זה הכול.

<שלו בראנצ: שיהיה ברור שאנחנו מדברים רק בתמרוק שהוא מזיק לא רק ברמה הטכנית אלא מהותית הוא מזיק.

אלי אלאלוף: זה נראה לי נורמלי.

אלי אלאלוף: אם זאת רק אריזה לא מוצלחת, זה לא מוצר מזיק.

אלי אלאלוף: זה דורש פעולה טכנית ולא דורש פרסום.

<קריאה: אפשר לשנות את שם ההגדרה.

אלי אלאלוף: אני בעד.

<נילי חיון דיקמן: זה לא בהתאם לחוק.

<נילי חיון דיקמן: אין דרך אחרת לכתוב את זה.

אלי אלאלוף: למה?

אלי אלאלוף: אם האריזה לא הייתה מוצלחת?

אלי אלאלוף: מה שמזיק, זה התוכן.

אלי אלאלוף: זאת המשחה שיכולה לסכן, אבל אם זאת אריזה לא מוצלחת, זה לא מזיק.

<יואב גזית: אני יושב ראש ענף התמרוקים בהתאחדות התעשיינים.

<יואב גזית: אני רוצה לחדד את העניין.

<יואב גזית: יש לי מחלוקת עם עורכת הדין דיקמן.

<יואב גזית: הרגולציה, החקיקה הראשית, מגדירה תמרוק מזיק ככל תמרוק שלא עומד באחד מכללי הפקודה.

<יואב גזית: זאת החלטה מאוד מאוד דרמטית שכבר נקבעה כאן לפני שנה וחודשיים.

<יואב גזית: המחלוקת שלנו היא כאשר אנחנו טוענים שברגע שיש תמרוק מזיק, אין למשרד הבריאות שיקול דעת.

<יואב גזית: אם ניקח את עוסק בתמרוקים, ואני מקריא מהפקודה, שנודע לו על תמרוק שייצר שהוא מזיק – הוא ינקוט בהקדם האפשרי אמצעים סבירים למניעת השימוש בתמרוק.

<יואב גזית: זה לא משהו שיש בו שיקול דעת.

<יואב גזית: זאת אומרת, תמרוק מזיק, ואמרנו את זה ואנחנו אומרים את זה כל הזמן, מחייב ריקול.

<יואב גזית: זה לא נתון בכלל לשיקול דעת, אם קוראים נכון את סעיף 55א13(ב)(1).

<יואב גזית: מה שמבקש עורך הדין, הוא אומר תרככו את הגדרת התמרוק המזיק.

<יואב גזית: אנחנו מבינים שיש פקודה שנכתבה בצורה מאוד מהירה, אולי לא עד הסוף נתנו לנו להביע את דעתנו, והוא אומר שאם אנחנו עוסקים בתקנות, תרככו קצת את הגדרת התמרוק המזיק בתקנות כדי שלא יקרה מצב שכפי שאתה אומר כל טעות קטנה בתווית תגדיר את המוצר כמזיק ותחייב ריקול.

<נילי חיון דיקמן: טעות קטנה בתווית בהחלט מחייבת ריקול.

<נילי חיון דיקמן: טעויות בתווית, זה המידע הרגולטורי שנמסר לצרכן לפי חוק וזה חייב להיות על התווית.

<נילי חיון דיקמן: אי אפשר להחזיק תוויות שהן לא תואמות את דרישות החוק.

<נילי חיון דיקמן: זאת העמדה של המשרד גם היום ואנחנו עושים את זה בכל התחומים.

<נילי חיון דיקמן: דווקא בנשוא של טעויות בתווית, גם אתם לא תרצו להמשיך לשווק תמרוק שלא מכיל את התווית הנכונה כי אז תהיה לכם תובענה ייצוגית ולא בגללנו.

<יואב גזית: את אמרת שיש למשרד הבריאות שיקול דעת.

<יואב גזית: עכשיו את אומרת שאין לו שיקול דעת.

<נילי חיון דיקמן: לא.

<נילי חיון דיקמן: בטעויות טכניות.

<נילי חיון דיקמן: מה שהוא מול הרגולטור, כמובן שזה לא מחייב הפעלת אמצעים ואני גם רוצה להדגיש שבסעיף 55א13(ב)(1) כתוב הנושא הזה.

<נילי חיון דיקמן: זאת אומרת, הכול לשם מניעת הסכנה לבריאות הציבור או החשש.

<ענת מימון: זה לא כתוב ברישא.

<ענת מימון: מה שאת הקראת עכשיו, את נכנסת רק אחרי שאת קוראת את הרישא.

<ענת מימון: כשזה תמרוק מזיק, הוא צריך לפעול לפי אחת מאלה.

<נילי חיון דיקמן: אבל הפעולה בהתאם לחומרת הסיטואציה בהקשר של בריאות הציבור.

<ענת מימון: זה לא כתוב.

<נילי חיון דיקמן: כתוב ב-(ב)(1).

<ענת מימון: אבל ב-(ב) כתוב שזה לא.

אלי אלאלוף: שי, תוציא אותנו מהפלונטר.

<שי סומך: ההוראה האופרטיבית היא ב-(1).

<שי סומך: תמרוק מזיק הוא רק רכיב אחד ב-(ב)(1).

<שי סומך: אני קורא את מה שאמרה נילי: "נקוט בהקדם האפשרי אמצעים סבירים למניעת השימוש בתמרוק לרבות אמצעים אלה לפי העניין, והכול לשם מניעת הסכנה לבריאות הציבור או החשש לסכנה לבריאות הציבור מהשימוש בתמרוק".

<שי סומך: זאת אומרת, יש רכיב אחד של תמרוק מזיק והרכיב השני שצריך להתקיים, שיש כאן סכנה לבריאות הציבור.

<ענת מימון: זה לא מה שמייתר את סעיף קטן (ב)(1).

<ענת מימון: בעיני.

<ענת מימון: זה לא מנוסח בצורה שמבהירה שיש שיקול דעת לעוסק אם לפעול או לא.

<ענת מימון: זה לא ברור מהנוסח.

<שי סומך: הגדרה רחבה אבל יש גם את הרכיב השני.

<ענת מימון: עובדה שב-(2) הוא צריך לדווח למנהל בכל מקרה גם אם זה לא כפוף לסכנה.

<שי סומך: אם נקט לפט פסקה (1).

<שי סומך: זה מה שהוא נקט.

<יואב גזית: אדוני, הסעיף, של תמרוק מזיק הוא אחד הסעיפים הדרמטיים ביותר ויסכימו אתנו אנשי משרד הבריאות שאין לו מקבילה אירופאית.

<יואב גזית: באירופה תמרוק מזיק הוא תמרוק שגורם נזק לבריאות ולא תקלה טכנית.

אלי אלאלוף: היות וכפי שאומרים לי שזה קשור לחוק ולא לתקנות, הסעיף הזה, נטפל בו בנפרד, אם נחליט לעשות תיקון חקיקה.

אלי אלאלוף: בינתיים אני מבקש שתשבו ביניכם היועצים המשפטיים למיניהם ותמצאו נוסחה שתהיה מקובלת על כולם.

מיכל בירן: הערה לסדר.

מיכל בירן: אני חייבת ללכת.

מיכל בירן: אני חושבת שיש עוד רבים שרוצים להשתתף בישיבות האלה אבל חלק מהתפקידים שלנו כחברי כנסת הם גם לפגוש את הציבור ולהיות בכנסים ובאירועים.

מיכל בירן: הישיבות האלה נקבעות זמן רב מראש וכאשר קובעים ישיבות ביום ראשון וחמישי מעבר לזמנים, אני מבקשת לתת התראה ארוכה יותר כדי שפשוט מי שרוצה – כמוני וכמו אחרים, ואני יודעת שיש עוד אחרים – יוכל להשתתף בישיבות האלה.

אלי אלאלוף: מקבל.

אלי אלאלוף: ההצעה התקבלה.

<עידו סופר: הנקודה הועלתה בצורה מדויקת על ידי היבואן המקביל הרלוונטי.

<רינת בכר: ברשותך, כמה מלים.

<רינת בכר: אנחנו הגדרנו תמרוק רגיש ולקחנו את המוצרים הרגישים ביותר שאנחנו מזהים בתחום שלנו של התמרוקים.

<רינת בכר: מוצרים לתינוקות, אני חושבת שלא צריך להסביר לאף אחד בחדר, זאת אוכלוסייה שהיא הכי רגישה.

<רינת בכר: כל משבר שקשור בתינוקות, ראו מקרה רמדיה, מתפתח מאוד מהר ולממדים באמת מאוד מאוד גדולים.

<רינת בכר: אוכלוסייה של תינוקות, אלה לא מבוגרים קטנים.

<רינת בכר: תינוקות זאת אוכלוסייה הרבה יותר רגישה.

<רינת בכר: אנחנו עומדים כאן בפני סיטואציה שהיום יש לנו את כל המידע ואת כל התיקים, את כל החומר שאנחנו צריכים בשביל לאשר מוצר של תינוקות ולשחרר אותו לשוק.

<רינת בכר: מחר אנחנו נהיה במצב שכל אחד יגיע, יביא מה שהוא רוצה, גם לתינוקות, יעשה נוטיפיקציה ותוך חצי שעה כבר יהיה בשוק, ועל זה צריך לאשר יבוא מקביל.

מיכל בירן: מה הבעיה אם נותנים לכם לבדוק לפני שמשווקים?

<רינת בכר: מה לבדוק?

מיכל בירן: אני מניחה שמה שאתם בודקים זה שיש להם אישורים ושמה שיש במוצר, זה מה שכתוב.

סימן טוב: ברשותכם, אני אעשה סדר.

סימן טוב: אנחנו עוברים משיטה אחת לשיטה אחרת.

סימן טוב: אי אפשר לחיות בשתי השיטות.

<קריאה: זה יוצר הרבה בעיות.

סימן טוב: אפשר להקים עוד משרד בריאות שהוא יעשה את זה.

סימן טוב: עכשיו אנחנו נסביר מה אנחנו עושים היום ומה נעשה מחר.

סימן טוב: היום כל מוצר שנכנס לישראל עובר אישור מקדים שלנו.

סימן טוב: אנחנו מכירים את המוצר על הרכיבים הקטנים ביותר שלו.

סימן טוב: אתם יכולים לבוא למשרד ולראות אנשים יושבים עם המוצרים לפני שהם נכנסים, קוראים את התוויות, בודקים היכן זה משווק, באיזה מדינות ותחת איזה תנאים ונותנים אישור פרטני.

<קריאה: זה לא נכון.

<קריאה: ממש לא נכון.

סימן טוב: אצלה יש תור של שנה לרישום מוצרים בישראל.

<רינת בכר: חצי שנה.

<קריאה: מעבדות פרטיות בודקות.

סימן טוב: אתם יכולים להיות בדעה אחרת אבל אל תתקנו אותי.

סימן טוב: מי שיכול לתקן אותי, אלה העובדים של המשרד, היכן שאני לא מדייק כמו לגבי השנה וחצי שנה.

סימן טוב: אנחנו שולטים על כל המוצרים שנכנסים לארץ ומאפשרים על זה יבוא מקביל.

סימן טוב: מה אנחנו הולכים לעשות בעולם של הרפורמה.

סימן טוב: בעולם של הרפורמה אנחנו לא נבדוק יותר מוצרים לפני שהם נכנסים לארץ.

סימן טוב: זה שינוי דרמטי מאוד מבחינת ניהול הסיכונים שלנו.

סימן טוב: אנחנו לא נבדוק מוצרים לפני שהם נכנסים לארץ.

סימן טוב: אני אסביר את עצמי היטב.

סימן טוב: עידו, גם ממך אני לא צריך עזרה.

סימן טוב: אנחנו נבדוק את המוצרים לפני שהם נכנסים לארץ.

סימן טוב: כל המוצרים, אנחנו פותחים את השוק בצורה דרמטית לכניסה הרבה יותר רחבה והרבה יותר מהירה של מוצרים.

סימן טוב: בעולם כזה, היכולת שלנו למוצר שלא בדקתי אותו מראש והוא רק נכנס לארץ על בסיס נוטיפיקציה, לאפשר יבוא מקביל למוצרים מסוכנים, היא הרבה יותר מוגבלת.

סימן טוב: אנחנו עושים ניהול סיכונים אחר.

סימן טוב: אנחנו לא בודקים את המוצרים לפני שהם נכנסים לארץ, אנחנו לא עושים את זה, אנחנו מפסיקים לעשות את זה, ומהצב השני אנחנו מצמצמים את היכולת להביא יבוא מקביל למוצרים רגישים.

סימן טוב: מהצד השלישי אנחנו מקלים את הנטל הבירוקרטי על מי שרוצה להביא יבוא מקביל ונעשה את זה בצורה הרבה יותר פשוטה.

סימן טוב: אם כן, יש כאן מערכת איזונים שלמה.

סימן טוב: בעולם אמיתי לא היינו צריכים לאפשר יבוא מקביל לישראל.

סימן טוב: אני אומר את זה בצורה ברורה.

סימן טוב: אנחנו כאן מנסים לעשות קפיצה מעל תהום בדילוגים.

אלי אלאלוף: המושג הזה, הוא מטעה אתכם.

אלי אלאלוף: למה כל אחד לא יכול לייבא מוצר?

סימן טוב: זו המטרה.

סימן טוב: המטרה של הרפורמה היא לומר לכל החברים כאן בואו תהיו יבואנים רשמיים.

סימן טוב: אנחנו פותחים את דרך המלך.

<קריאה: הרפורמה הזו לא יכולה לקרות.

<קריאה: אין לה סיכוי.

סימן טוב: אנחנו פותחים את דרך המלך לכולם.

סימן טוב: באים ואומרים לנו שעדיין יש חסמים במקטעים אחרים, לאנשים להיות יבואנים רשמיים.

סימן טוב: מה הם המקטעים?

סימן טוב: הקשרים בין היצרן באירופה לבין היבואן הרשמי.

סימן טוב: עמיתי כאן משמאלי, מנכ"ל משרד הכלכלה, מבינים את זה, הם מודעים לזה והם מטפלים גם בזה.

סימן טוב: אבל העולם שבו אנחנו רוצים להיות, זה עולם שבו היבוא הרשמי, דרך המלך פתוחה לכולם וכולם יכולים לנסוע בה בלי לדבר אתנו, בלי לבקש מאתנו אישור, לעשות נוטיפיקציה, להגיד מי הנציג האחראי ושלום על ישראל.

סימן טוב: זה מה שאנחנו רוצים שיהיה.

סימן טוב: מכיוון שכולם כאן נורא נורא חוששים שהרפורמה הזאת לא תביא את היעדים שכולם רוצים שיקרו, אומרים בואו בכל זאת נשמור את העולם של היבוא המקביל כי אולי זה לא יצליח.

סימן טוב: אולי הקשרים בין היצרן לבין היבואן ימשיכו להיות כאלה שהם הרבה אחרי גבול ההגבלים העסקיים שהם על גבול המפיונרים פלוס ולכן לא תתאפשר כניסה של יבואנים חדשים למדינת ישראל.

<קריאה: זה ודאי שלא ייכנסו חדשים.

<קריאה: זה ודאי.

סימן טוב: ייכנס.

סימן טוב: אין דבר כזה.

סימן טוב: לשם כך יש רשות למניעת הגבלים עסקיים במדינת ישראל.

סימן טוב: אנחנו אמורים למנוע את הדבר הזה.

<קריאה: אבל אף אחד לא מונע את זה.

<קריאה: זה פשוט לטמון את הראש בחול.

סימן טוב: לא.

סימן טוב: זה לא.

סימן טוב: אם כך, אין סיבה לעשות את הרפורמה.

אלי אלאלוף: חברים, לא נעים לי להתחיל להוציא אנשים מהישיבה.

סימן טוב: אני אומר לכם בצורה פשוטה.

סימן טוב: אם אנשים אומרים שהתועלות האלה לא תקרינה מהרפורמה, אין שום סיבה לעשות את הרפורמה.

סימן טוב: נישאר במשטר הקיים.

סימן טוב: הוא עובד.

<קריאה: כך כולם רוצים.

סימן טוב: בסדר גמור.

סימן טוב: לא חייבים.

סימן טוב: יש כאן הרבה מאוד יבואנים שישמחו לדבר הזה.

סימן טוב: יש כאן הרבה מאוד יבואנים שיושבים כאן וישמחו לדבר הזה.

<קריאה: כולם.

<קריאה: הבלעדיים מאוד ישמחו.

סימן טוב: נכון.

סימן טוב: הנה, הם יושבים כאן ומוחאים כפיים והם אכן מאוד שמחים.

סימן טוב: גם היבואנים המקבילים שלמדו לחיות במצב הקיים, גם הם מאוד ישמחו.

סימן טוב: אנחנו לא עושים הצבעה אתכם.

סימן טוב: יש ממשלה בישראל ויש כנסת.

אלי אלאלוף: אדון אלבז, תעשה לי טובה, אחד משניכם, תחליטו – החוצה.

אלי אלאלוף: אחד מכם.

אלי אלאלוף: באמת, תירגעו.

אלי אלאלוף: מספיק.

אלי אלאלוף: מה זה כאן, הצבעה?

אלי אלאלוף: מחיאות כפיים?

אלי אלאלוף: זה פסטיבל כאן?

אלי אלאלוף: תדעו שאתם בכנסת.

אלי אלאלוף: יש כללי משחק של הכנסת.

אלי אלאלוף: עם כל הכבוד.

אלי אלאלוף: תירגעו.

סימן טוב: מי שלא יושב בחדר הזה, אלה כל אותם אנשים שהמערכת בחסמים שהיא קיימה מנעה מהם להיות יבואנים במדינת ישראל או אפילו יבואנים מקבילים.

סימן טוב: אלה אנשים שפשוט התייאשו כי הם ידעו שאו שזה לוקח אצלנו הרבה מאוד זמן והם לא יוכלו לקחת את הסיכון, או שיש קשרים עסקיים פסולים שאתם נהנים מהם, בין אם כיבואנים רשמיים ובין אם כיבואנים מקבילים, שהצלחתם לשים את היד על מכולות מסוימות.

סימן טוב: המטרה של הרפורמה הזאת צריכה להיות שיהיו הרבה יותר יבואנים רשמיים בדרך המלך במדינת ישראל.

סימן טוב: אני אומר בצורה פשוטה.

סימן טוב: אם הוועדה חושבת שזה לא מה שהולך לקרות כתוצאה ממה שאנחנו עושים, כי אנחנו לוקחים כאן סיכונים אדירים כדי שהדבר הזה יקרה, אנחנו לוקחים סיכונים אדירים, פותחים את הדלת לרווחה לכולם, אם זה לא הולך לקרות – אין באמת טעם בכל הרפורמה הזאת.

סימן טוב: אני רוצה לראות את אלבז, את צורי, את איינשטיין וכל הגאונים האחרים שלקחתם את השם שלהם והקמתם חברות על שמם, תמשיכו, תבואו להיות יבואנים רשמיים, תביאו הרבה יותר מוצרים.

<קריאה: איך נהיה יבואנים רשמיים?

<קריאה: איך?

<קריאה: מי ייתן לנו להביא תיק מוצר?

אלי אלאלוף: אדוני, אלך תביאו אותנו לכעסים מיותרים.

סימן טוב: אנחנו היינו באירופה ובאירופה יש הרבה מאוד יצרנים.

סימן טוב: בישראל יש מגוון.

סימן טוב: התוצר של מה שיש היום, יש לא רק מעט יבואנים אלא יש מגוון מאוד מצומצם של מוצרים.

סימן טוב: אנחנו אומרים קולגייט, אבל יש עוד הרבה מאוד מותגים של משחות שיניים שיכולים להיכנס לישראל ולא נכנסים לישראל כי אין היום כדאיות בהכנסה שלהם לישראל.

סימן טוב: לכו תחקרו את השווקים, תביאו מוצרים חדשים לישראל שלא נמצאים היום, מזה תבוא התועלת לצרכן בהורדת המחירים.

אלי אלאלוף: נציג האוצר, בבקשה, עידו.

<עידו סופר: יש כאן שתי טעויות בדבריו של מנכ"ל משרד הבריאות.

<עידו סופר: ראשית, אמנם יבואנים רשמיים באמת לא יצטרכו לקבל אישור, אבל יבואנים מקבילים, בדיוק כמו היום, צריכים לקבל אישור מהמנהל ולכן בהגדרה יש שתי מערכות מקבילות.

<עידו סופר: אני אפנה אתכם גם לסעיף 31 שאומר כמה זמן יילקח עד שייתנו את אותו אישור.

<עידו סופר: ולכן יש שתי מערכות מקבילות.

<עידו סופר: הדיון הוא האם יש מוצרים ביבוא מקביל שיהיה אסור מחר בבוקר להביא אותם.

<עידו סופר: ולכן זה הדיון הנכון ואותו צריך לנהל.

<עידו סופר: אין כאן עניין של כפל מערכות כי בכל מקרה יהיה.

<עידו סופר: דבר שני.

<עידו סופר: הטענה שמר איינשטיין יהיה יבואן רשמי מחר של משחת שיניים כזו או אחרת, היא לא אפשרית כי יבואן רשמי מביא מוצר אחד.

<עידו סופר: זו ההגדרה של יבואן רשמי.

<עידו סופר: כל עלות שתחסוך ליבואן הרשמי תישאר בכיס שלו כי לא תהיה תחרות לגבי אותו מותג.

<עידו סופר: אם כן, אין כאן הגיון.

סימן טוב: תהיה תחרות באמצעות מותג אחר לא באמצעות אותו מותג.

סימן טוב: יש הרבה מאוד משחות שיניים באירופה שאין בישראל, שיכולות להיכנס לישראל ולהוות תחרות לקולגייט.

<עידו סופר: יש אישור ליבוא מקביל גם היום וגם מחר.

אלי אלאלוף: זאת לא סמכות שלך לקבוע יבואן אחד.

אלי אלאלוף: אתה צריך לקבוע את רמת הדרישות לטובת הבריאות.

אלי אלאלוף: אחר כך, כמה יבואנים יהיו וכולי - - -

סימן טוב: שיהיו כמה שיותר.

אלי אלאלוף: גם מאותו מוצר.

סימן טוב: נכון.

סימן טוב: בסדר גמור.

סימן טוב: הם אומרים שיש הסכמי בלעדיות לא פורמליים - - -

אלי אלאלוף: זה לא מעניין את המדינה.

סימן טוב: אני מסכים אתך.

אלי אלאלוף: אם יש לו ספק שרוצה לתת רק לו, זה עניין בין סוחרים.

סימן טוב: לא.

סימן טוב: לפעמים זה הגבל עסקי.

אלי אלאלוף: אני לא הייתי מתערב.

אלי אלאלוף: אם ספק חושב שהבלעדיות שהוא נותן לאדם זה סימן שהוא מוכר לו יקר יותר.

סימן טוב: זה מתגלגל על הצרכנים בארץ.

אלי אלאלוף: זה לא התפקיד שלך.

אלי אלאלוף: בבקשה, בוא נחלק את התפקידים.

אלי אלאלוף: מישהו דואג לחלק המסחרי ולעלויות והשני דואג לבריאות.

אלי אלאלוף: אתם צריכים לדאוג לבריאות בלבד.

אלי אלאלוף: תשאירו לאחרים את האחריות על הורדת יוקר המחיה.

אלי אלאלוף: האובססיה שצריכה להיות היא להוריד את יוקר המחיה.

אלי אלאלוף: אתמול חגגנו מסביב לפסטה.

אלי אלאלוף: לא אגיד שם.

אלי אלאלוף: פתאום כולם שמחים שפסטה אפשר לקנות בחמישה-שישה שקלים.

<קריאה: ארבע בעשר.

אלי אלאלוף: עוד יותר טוב.

אלי אלאלוף: אני חושב יש כאן עניין והטרמינולוגיה כאן משחקת הרבה.

אלי אלאלוף: בעיני המערכת אין יבואן רשמי.

אלי אלאלוף: אין.

אלי אלאלוף: המושג הזה צריך למות.

אלי אלאלוף: זה עניין בין המוכר מחוץ לארץ למקומי.

אלי אלאלוף: זה ביניהם.

אלי אלאלוף: זה לא מעניין אותנו.

אלי אלאלוף: להפך, כאזרחים וגם כמחוקקים אנחנו מעוניינים להרבות בספקים וכמה שיותר ספקים, יותר זול.

אלי אלאלוף: זה הדבר היחיד שצריך להיות.

אלי אלאלוף: לכן המושג של יבואן רשמי ויבואן מקביל, זה מטעה את הציבור, זה מטעה גם אותנו.

אלי אלאלוף: תפסיקו עם זה.

אלי אלאלוף: אני חושב שמי שהביא את זה מאה שנים, בבקשה, אבל אם מחר מישהו יודע להביא את זה במחיר אחר, שיביא.

אלי אלאלוף: אנחנו צריכים להיות מעוניינים.

אלי אלאלוף: לכן אני מאוד רוצה שיהיה לנו ברור.

אלי אלאלוף: אני מחפש איך להקל על השוק.

אלי אלאלוף: אתם צריכים לדאוג שהשוק הזה יהיה בריא, שהמוצר יהיה בריא, ולכן תנו את התשובות המתאימות לזה.

אלי אלאלוף: למה לא יכולות להיות שתי מערכות?

אלי אלאלוף: אם יש שתי מערכות ואחת עולה יותר מהשנייה, לא אכפת לי שתחייבו את מי שמוכר, את מערכת א' לעומת מערכת ב', שישלם על זה אגרה כלשהי.

סימן טוב: זאת סוגיה של ניהול סיכונים וכוח אדם.

אלי אלאלוף: אתה תחליט.

אלי אלאלוף: אם בשיטה זה עולה לך איקס ואתה חייב השתתפות ביבואן הזה, תבקש שישלם.

אלי אלאלוף: אם הוא לא, אז תנו לו לחיות.

אלי אלאלוף: חבר'ה, אי אפשר.

אלי אלאלוף: לפעמים יש לנו סיטואציה בארץ שיש רק צורה אחת לחשוב, צורה אחת לעשות, צורה אחת לייבא.

אלי אלאלוף: לא.

אלי אלאלוף: תנו את הגמישות במיוחד שאתם המדינה.

אלי אלאלוף: תתחשבו גם בפרט.

אלי אלאלוף: זה עימות בין מעצמת השלטון לבין היכולת של הפרט להתמודד עם זה.

אלי אלאלוף: תאפשרו להם.

אלי אלאלוף: אני ממש לא מבין למה העקשנות הזאת.

אלי אלאלוף: כשאני מנתח אובייקטיבית, זאת באמת מהפכה מדהימה שאתם עושים.

אלי אלאלוף: תביא, אחר כך נבדוק אותך – זה משחרר את כל הבירוקרטיה המטורפת במכס וכל הפסטיבלים שאתם מכירים ואין פסטיבל ללא דברים מוזרים.

אלי אלאלוף: אבל מצד שני אתם מתעקשים על כך שזה יהיה רק בדרך אחת.

אלי אלאלוף: אני שוב מבקש מכם, תנסו.

אלי אלאלוף: בישיבה הקודמת אמרנו את זה ואמרתם שתחשבו על זה.

אלי אלאלוף: אני שוב חוזר ואומר, תעשו שיהיו שני המסלולים.

אלי אלאלוף: אם בעוד שנה-שנתיים תראו שיש מסלול אחד מיותר, תסגרו אותו.

סימן טוב: עשינו את זה אבל לא לגבי מוצרים רגישים.

סימן טוב: זאת נקודת האיזון שמצאנו.

אלי אלאלוף: על הרגישים נקיים דיון.

אלי אלאלוף: גם הרגישים, אתה צריך להזהיר פעם אחת כדי שלא יהיו יותר מוצרים רגישים.

אלי אלאלוף: מי הם?

אלי אלאלוף: זה שמביא את הסבון, שלא אומר את השם שלא יגידו שאני עושה פרסומת, רק ראיתי אותך בטלוויזיה וראיתי איך שמת אותם בגינה.

אלי אלאלוף: זה מוצר שכבר השתמשו בו מאה שנים ומשתמשים בו.

אלי אלאלוף: אני לא מכיר בית שלא משתמש בו.

אלי אלאלוף: פתאום אתה אומר להם שכל מה שהם עשו עד עכשיו לא מתאים ובואו נתחיל מאפס?

סימן טוב: לא.

סימן טוב: אני פותח לו את הדלת להיות יבואן.

סימן טוב: גם אנחנו לעצמנו אומרים שכל מה שעשינו היה לא טוב ואנחנו עושים עכשיו הכול מאפס.

סימן טוב: זו בדיוק המשמעות של העניין הזה.

אלי אלאלוף: תן להם מעבר.

סימן טוב: מעבר, בסדר.

סימן טוב: ניתן מעבר.

סימן טוב: בסדר גמור.

אלי אלאלוף: מזכירים לי עוד דבר.

אלי אלאלוף: מעבדות פרטיות מוכרות על ידי המשרד.

אלי אלאלוף: אם הוא יביא בדיקת מעבדה מוכרת על ידי המשרד, זה גם צריך להספיק.

אלי אלאלוף: זה עניין שלו.

אלי אלאלוף: אם הוא יביא בדיקת מעבדה ויעמיד אותה על השולחן והיא אמינה ואתם מאשרים את המעבדה, תנו לו לחיות כך כי הוא רגיל לחיות כך.

סימן טוב: אני יודע את התשובה.

סימן טוב: רוצה לומר אותה?

<רינת בכר: כן.

<רינת בכר: הבעיה היא שאנחנו לא יודעים מה לבדוק בבדיקת מעבדה.

<רינת בכר: נותנים לך בקבוק ואומרים לך, קח, תבדוק אותו, אבל זה לא מקרר.

<רינת בכר: אתה צריך לדעת קודם כל לבדוק את החומרים שאמורים להיות באותו בקבוק ואתה צריך לנחש מה יש באותו בקבוק שהוא רעל ולא אמור להיות באותו בקבוק.

<רינת בכר: אז איך תבדוק את הבקבוק?

<רינת בכר: תפנה ליצרן המקורי?

אלי אלאלוף: מה את עושה היום?

אלי אלאלוף: איך את בודקת היום?

<רינת בכר: מה שמבקשים כאן ממשרד הבריאות בישראל לא קיים בשום מקום בעולם.

<רינת בכר: אף משרד בריאות בשום מדינה בעולם – לא באירופה, לא בארצות הברית, בשום מדינה מוכרת ולא מוכרת – לא נדרש לקחת אחריות על מוצר כזה.

אלי אלאלוף: אז אולי הגזמנו בדרישות.

אלי אלאלוף: כל העולם יכול לחיות אחרת ואנחנו לא.

סימן טוב: לא.

סימן טוב: להפך.

סימן טוב: אנחנו מקלים יותר מכל מדינה אחרת בעולם.

<קריאה: אתה מתחיל להיות מגוחך.

אלי אלאלוף: תגדיר את השיטה האירופאית לפני שתהיה מסודרת כאן בהסכמים בינלאומיים.

<רינת בכר: בשיטה האירופאית אין יבוא מקביל כמו שהגדרנו אותו בישראל.

<רינת בכר: כבודו של השגריר שמדבר על פרלל אימפורט באירופה, הוא מדבר על מצב שיש שני יבואנים של אותו מוצר.

אלי אלאלוף: אני חייב לומר.

אלי אלאלוף: תעשו שיעורי בית.

אלי אלאלוף: אתם לא משכנעים אותי.

אלי אלאלוף: אני לא אקדם בשיטה הזאת.

אלי אלאלוף: אני לא אקדם.

אלי אלאלוף: אני אומר לך, עם כל ההערכה האישית לך ולצוות שלך הנפלא, אני לא אקדם.

אלי אלאלוף: זה מסכן הרבה מאוד אנשים שמתפרנסים היום מזה.

אלי אלאלוף: לא יכול להיות.

אלי אלאלוף: מאז אנחנו בתמרוקים, בגלל זה אין משחת שיניים בבית.

אלי אלאלוף: אני שומע שכולם בלחץ.

אלי אלאלוף: תחשבו.

אלי אלאלוף: זה אומר שאם רק אתם צודקים, תבדקו את עצמכם.

אלי אלאלוף: תמצאו איזה פתרון.

סימן טוב: אנחנו היחידים שאחראים על בריאות הציבור.

אלי אלאלוף: בשוויץ אין אחריות על בריאות הציבור?

<רינת בכר: בשוויץ אין יבוא מקביל.

אלי אלאלוף: מה זה יבוא מקביל?

אלי אלאלוף: כל אהבל יכול להביא.

סימן טוב: לא נכון.

סימן טוב: לא בשוויץ.

סימן טוב: יש לו תיק מוצר.

אלי אלאלוף: אני חייתי בשוויץ שלוש שנים.

אלי אלאלוף: אני ראיתי שכל אחד קונה לבד.

סימן טוב: לכל אחד יש נציג אחראי ולכל אחד יש תיק מוצר.

אלי אלאלוף: נציג אחראי, עוד לא אמרתי מה אני חושב.

אלי אלאלוף: אבל בשאר, מה זה?

אלי אלאלוף: אין את המושג יבוא מקביל.

אלי אלאלוף: הוא מייבא וההוא מייבא וכולם מייבאים.

סימן טוב: נכון.

סימן טוב: אנחנו מוכנים לבטל את המונח הזה יבוא מקביל.

סימן טוב: אדוני היושב ראש, יהיה כמו בשוויץ.

סימן טוב: יהיה בדיוק כמו בשוויץ, אחד לאחד.

סימן טוב: שוויץ מחוברת לרשת האירופאית וכל מי שרושם באירופה, רשם באחת ממדינות אירופה, הוא כאילו רשם גם בשוויץ.

סימן טוב: זה מה שאנחנו רוצים.

סימן טוב: אנחנו אומרים את זה מהיום הראשון בסיבוב הקודם כאן.

סימן טוב: זה מה שאנחנו רוצים שיהיה בישראל.

סימן טוב: זה הסכם ההכרה ההדדית.

סימן טוב: זה הפתרון לכל הבעיות.

סימן טוב: עושים כאן חצי מהלך.

סימן טוב: בחצי מהלך הזה, אין מה לעשות, אם אנחנו מדינה שהנציג האחראי באירופה הוא לא אחראי כלפי, אם אני לא מחובר לרשת ההתראות שיש באירופה - ואני לא מחובר לרשת ההתרעות שיש באירופה – אז רמת הסיכונים שאני יכול לקחת על בריאות הציבור היא אחרת.

סימן טוב: אין מה לעשות.

סימן טוב: אנחנו צריכים בסוף להבין שלדברים האלה יש משמעות.

סימן טוב: נכון שאולי ב-99 אחוזים מהמקרים זה בטוח, אבל במקרה האחד שזה לא בטוח, אז זה לא בטוח.

סימן טוב: כשזה לא בטוח, זה יכול להיות מאוד מאוד מסוכן אם אנחנו מדברים על ילדים ואם אנחנו מדברים על מוצרים רגישים.

אלי אלאלוף: אתה יודע לאן אתה דוחף את הילדים האלה?

אלי אלאלוף: לדור שלי.

אלי אלאלוף: רק מי שיש לו מספיק כסף, הוא יגיע למוצר.

סימן טוב: להפך.

אלי אלאלוף: חבר'ה, תנו את הנגישות הזאת האפשרית לכל אוכלוסיית המדינה.

סימן טוב: זה מה שעשינו.

סימן טוב: זה בדיוק מה שעשינו ואני מוכן שנעבור דבר דבר בבדיקות שלנו, כדי להיות יבואן רשמי במדינת ישראל, ואם עשיתי סטייה לעומת אירופה – נתקן.

סימן טוב: אני רוצה שכאן יהיה קל להיות יבואן רשמי בישראל כמו באירופה.

אלי אלאלוף: מה זה יבואן רשמי?

סימן טוב: יבואן רשמי שעושה נוטיפיקציה.

<קריאה: המונופולים.

סימן טוב: הוא עושה נוטיפיקציה.

סימן טוב: זה מה שקורה באירופה.

סימן טוב: באירופה אין יבוא מסוג אחר.

<אייל מנצור: אבל היבואן הרשמי הוא רק מונופוליסט.

<אייל מנצור: לא קיים משהו אחר.

סימן טוב: לא נכון.

<אייל מנצור: אתה מטעה אותם.

<אייל מנצור: אי אפשר להביא ניירת שדורשים היום במשרד הבריאות בנוטיפיקציה החדשה.

<אייל מנצור: אי אפשר.

<אייל מנצור: אי אפשר להביא את הניירת הזאת.

<אנואר חילף: משרד הכלכלה.

<אנואר חילף: אנחנו כל הזמן חוזרים לנקודה למה צריך יבוא מקביל.

<אנואר חילף: מתקדמים סעיף וחוזרים.

<אנואר חילף: קודם כל, מדינת ישראל לא יכולה לחיות בלי יבוא מקביל.

<אנואר חילף: משק קטן, אתה מונע יבוא מקביל - - -

אלי אלאלוף: יבוא פתוח.

<אנואר חילף: היבוא המקביל, המשמעות שלו, היבוא הרשמי, הוא יבוא שהוא בקשר ישיר עם היצרן.

<אנואר חילף: נותן ליצרן בחוץ לארץ לשלוט בשוק שלך.

<אנואר חילף: יבוא מקביל, כפי שאנחנו קוראים לו, זה לאפשר ליבואן שאין לו קשר ישיר עם היצרן להכניס מוצר לשוק.

<אנואר חילף: בעצם חיבלת ביכולת של היצרן להפלות מחירים ולשמור מחירים גבוהים בארץ.

<אנואר חילף: זה כל הרציונל.

<אנואר חילף: עכשיו עוברים לרמה השנייה של איך לאפשר את היבוא המקביל.

<אנואר חילף: קודם כל, כל הדיונים על יבוא מקביל מושתתים על עקרונות שנקבעו כבר בשנת 2002 על ידי משרד הבריאות שאפשר יבוא מקביל בניהול סיכונים שלדעתי הוא נכון.

<אנואר חילף: הוא בא וקבע מדינות מוכרות, מהן יתבצע יבוא מקביל וצריך לגדר את המודל הזה.

<אנואר חילף: עובדתית, באירופה, עת היינו בביקור שם – וקל לי מאוד להסביר את זה כי אני הכי פחות מבין מאנשי משרד הבריאות והם הסבירו את זה שם מאוד טוב.

<אנואר חילף: יש שני מצבי עולם.

<אנואר חילף: אם אתה יבואן שרוצה להכניס לתוך האיחוד האירופאי, אתה צריך שיהיה לך נציג אחראי.

<אנואר חילף: נקודה.

<אנואר חילף: ותיק תמרוק מלא.

<אנואר חילף: אתה לא יכול לייבא לתוך האיחוד בלי שיהיה לך תיק תמרוק ונציג אחראי.

<אנואר חילף: בתוך האיחוד עצמו, כשיש כבר נציג אחראי למוצר מסוים, התנועה כבר חופשית.

<אנואר חילף: אנחנו רוצים בישראל לבנות מנגנון שכאילו ישראל תתמזג בתוך המודל הזה.

<אנואר חילף: זה כל המאמץ.

<אנואר חילף: אני חושב שמצאנו את הנוסחה ואני חושב שהנוסחה היא לא רעה בכלל.

<אנואר חילף: היא כן מפנימה בתוכה מנגנון ניהול סיכונים.

<אנואר חילף: בתקנות האלה יש איזשהו צעד קדימה.

<אנואר חילף: צעד אחד, כמות מסוימת של תמרוקים, עשו הקלות, וכמות אחרת, נאמר שזה מבחינת רמת סיכונים, לא רוצים שיהיה יבוא מקביל.

<אנואר חילף: זה כל הדיון.

<אנואר חילף: הטענה כאן שיבואנים שהצליחו לייבא את המוצרים האלה ביבוא מקביל במודל החדש, נאמר כאן שאנחנו כבר הצלחנו, אתם סוגרים מסלול סחר, יהיו מחירים גבוהים, בואו תחשבו שוב.

<אנואר חילף: אני חושב שזאת נקודה שאנחנו אולי ננסה לשבת שוב ולראות אם אנחנו יודעים להשאיר את העקרונות הקיימים, לשמר אותם, לבקש עוד דרישות בנוסף.

אלי אלאלוף: אני מוכן לעשות הפסקה של שעה.

אלי אלאלוף: תגמרו את זה היום.

סימן טוב: אם משרד הכלכלה נסוג מההבנות שהיו לנו אתכם.

סימן טוב: ועוד איך נסוגים.

<אנואר חילף: אגב, הצענו משהו אחר.

סימן טוב: יש כאן שני משרדים מפוארים במדינת ישראל – כלכלה ואוצר – שיואילו וייקחו הם את האחריות ליבוא מקביל של איזה מוצרים שהם רוצים.

סימן טוב: אני מבטיח לך שאף אחד מהם לא יעז להכניס אף אחד מהמוצרים האלה לישראל.

סימן טוב: אבל אם אנחנו שונאי סיכון יותר מדי והלומי טראומת רמדיה והרבה מאוד דברים אחרים, בבקשה.

סימן טוב: הם יכולים לעשות את זה.

סימן טוב: מבחינתי זה מקובל, כמו שהם עושים בסמים וכמו שהם עושים סבונים.

סימן טוב: יעשו יבוא מקביל למוצרים רגישים.

סימן טוב: מה שהם רוצים.

סימן טוב: שיהיה אירוע בטיחותי, אתם הכתובת.

סימן טוב: נקודה.

סימן טוב: מוכנים לזה?

סימן טוב: אפשר עכשיו לעשות את זה.

סימן טוב: גם האוצר יכול.

<עידו סופר: יושב ראש הוועדה, אני מבקש לומר משפט אחד.

<עידו סופר: אני אתייחס לעניין המוצרים אבל אני אומר שהבעיה העקרונית כאשר מדובר כאן על רפורמה שאמורה להעביר אחריות ממשרד הבריאות או הרגולטור למגזר העסקי ובה בעת יש תפיסה שהמגזר העסקי הוא רמאי, שקרן וצריך לבדוק אותו בציציות כי אחרת הוא יהרוג כאן את כל מדינת ישראל.

<עידו סופר: זאת הבעיה.

<עידו סופר: לעניין של היבוא המקביל, אני אסביר.

סימן טוב: זה לא הניתוח לפיו אנחנו עובדים.

<עידו סופר: זה הניתוח שלי בלבד.

סימן טוב: אולי לא תעשו שומות מס?

סימן טוב: אולי לא תעשו ביקורות על מס הכנסה?

סימן טוב: אל תבדקו אנשים שמשלמים מס הכנסה.

<עידו סופר: תן לי להשלים.

סימן טוב: עלינו הם לא סומכים.

<עידו סופר: לעניין מוצרים לילדים ולתינוקות.

<עידו סופר: עוד מעט ידבר כאן פרופסור מכובד ויגיד שהדבר הזה מסוכן ושיש סיכון מאוד גדול.

סימן טוב: עכשיו מדבר רפרנט מכובד.

<עידו סופר: הבעיה היא שיש לך כשל לוגי בסיסי.

<עידו סופר: אם המוצרים האלה הם מסוכנים - - -

אלי אלאלוף: ממתי הדברים האישיים האלה?

<עידו סופר: אני אשלים את הטיעון המהותי ואחר כך נמשיך.

<עידו סופר: במידה והמוצרים האלה הם מסוכנים לבריאות, בוא נגיד שההסקה, מה שניתן היה להסיק, זה שגם ביבוא רשמי, כאשר מדובר כאן בסוף על כך שאין כאן שום בדיקה של משרד הבריאות מחר בבוקר, המוצרים האלה יינתנו תחת איזשהו פיקוח אחר.

<עידו סופר: אבל כאן אנחנו מדברים על יבוא מקביל שצריך להביא בדיקות מעבדה.

<עידו סופר: זה אישור פרטני של משרד הבריאות.

<עידו סופר: יש לו סמכות לבקש את כל המסמכים שהוא רוצה ואם הוא לא משוכנע, הוא לא צריך לתת אישור.

<רינת בכר: ביקשת שלא תהיה סמכות גם לבדיקות מעבדה וגם לוועדה.

<עידו סופר: ולכן מה שאנחנו אומרים כאן, הטענה כאן היא לא שיש כאן בעיה בריאותית ולכן כל המוצרים מוחרגים אלא שיבואנים מקבילים, אי אפשר לסמוך עליהם, יש כאן חשש לזיופים ולכן במקרה שלהם יש כאן יותר חשש לבריאות הציבור.

<עידו סופר: זה הטיעון.

<עידו סופר: זה לא טיעון בריאותי.

סימן טוב: לא.

סימן טוב: זה טיעון של ניהול סיכונים.

סימן טוב: אני אומר את זה בצורה ברורה.

סימן טוב: אם ניהול הסיכונים הוא באחריות משרד הבריאות, זה המתווה שאנחנו יכולים לחיות אתו.

סימן טוב: אם הוועדה – אני אומר את זה באמת במלוא הכבוד – או שאחד המשרדים ייקח את זה או שלא תהיה רפורמה.

סימן טוב: זה גם בסדר.

<קריאה: או יהיו שני מסלולים.

סימן טוב: לא יהיו שני מסלולים מעבר למה שאנחנו אמרנו.

סימן טוב: מבחינתנו אנחנו לא ניקח את הצ'אנס על יבוא מקביל למוצרים רגישים, גם אם זה אומר שאין רפורמה.

סימן טוב: בנושא ניהול הסיכונים, אנחנו הלכנו עשרה קילומטרים מעבר למה שחלמנו שנלך וכשתהיה כאן התפרצות, אתם תעשו כאן דיון חירום על ילד שקיבל עכשיו פריחה כזאת ופריחה אחרת וסלמונלה בקורנפלקס או כל דבר אחר.

סימן טוב: האחריות היא שלנו.

סימן טוב: האחריות היא שלנו.

סימן טוב: אנחנו קובעים איך אנחנו מנהלים את ניהול הסיכונים.

אלי אלאלוף: אני רוצה לשאול שאלה ואתם יכולים לומר שהיא תמימה.

אלי אלאלוף: להרגשתי, אם נותנים ליבואן את ההגדרה של יבואן רשמי, זה אומר שאוטומטית המפעל לא ייתן לכל דיכפין את האפשרות לקנות ממנו.

<קריאה: נכון.

סימן טוב: אני לא מקבל את ההנחה הזאת.

<קריאה: זאת המציאות.

סימן טוב: אבל משרד הכלכלה צריך לטפל ביבואנים שעושים הסכמי בלעדיות.

<קריאה: אבל היצרן לא ייתן להם.

<קריאה: היצרן לא ייתן לי.

אלי אלאלוף: תנו לי לנהל את הדיון שלי בבקשה, עם כל הכבוד.

אלי אלאלוף: המעמד של היבואן הרשמי, הוא בעצם לפי הדרישה של המשרד שלך.

סימן טוב: לא.

אלי אלאלוף: או של משרד הכלכלה.

סימן טוב: לא.

סימן טוב: הוא לא שלי.

סימן טוב: אני חושב שאם אני הייתי מנכ"ל משרד הכלכלה, מה שאני הייתי עושה, זה אוכף על כל יבואן במדינת ישראל שהוא חייב לחתום עם היצרן בחוץ לארץ שאסור בלעדיות והוא יהיה חייב לאפשר לעוד יבואנים במדינת ישראל להכניס מוצרים.

סימן טוב: אם יעשו את הדבר הזה, כל הקשרים המונופוליסטיים הפסולים שיש היום, לא יהיו.

אלי אלאלוף: אני מבקש, נעשה הפסקה.

אלי אלאלוף: כולנו נירגע וניפגש כאן בשעה 12:20.

אלי אלאלוף: תודה.

אלי אלאלוף: אנחנו מחדשים את הישיבה.

אלי אלאלוף: כדי שנירגע קצת, נשמע דברי חכמה, מדע.

אלי אלאלוף: אני בטוח שלא תאכזב.

אלי אלאלוף: פרופסור ברקוביץ, בבקשה.

<מתי ברקוביץ: חובת ההוכחה עלי.

<מתי ברקוביץ: אני רופא ילדים.

<מתי ברקוביץ: יש לי התמחות לא רק בילדים אלא גם בנושא של פרמקולוגיה קלינית וטוקסיקולוגיה.

<מתי ברקוביץ: הייתי יושב ראש האיגוד לרפואת ילדים.

<מתי ברקוביץ: הייתי יושב ראש האיגוד לפרמקולוגיה קלינית.

<מתי ברקוביץ: אני מתעסק הרבה מאוד כיום בטוקסיקולוגיה בכל מיני אספקטים אצלי ביחידה ובאופן כללי.

<מתי ברקוביץ: אני עוסק בטוקסיקולוגיה בקטע היום יומי וחשוב לי להעביר לכבודו ולכל חברי הוועדה את החשיבות של ילד, מה שתמיד מלמדים את הסטודנטים שלנו, הוא לא מבוגר קטן.

אלי אלאלוף: לפעמים מבוקר גדול הוא ילד קטן.

<מתי ברקוביץ: זה סיפור אחר.

<מתי ברקוביץ: בהרבה מובנים, זה נכון.

<מתי ברקוביץ: בכל אופן, החשיפה לחומרים רבים עלולה להיות מסוכנת.

<מתי ברקוביץ: אם אני לא אדע מה החומרים שיש במוצר מסוים, אני בבעיה.

<מתי ברקוביץ: , אני מדבר כרגע כרופא ילדים וכטוקסיקולוג.

<מתי ברקוביץ: לא פעם ולא פעמיים החומרים האלה, אפשר להקיש גוגל קטן על אחד השמות של החומרים הפוטנציאליים שיכולים להופיע בתמרוקים ואתה מיד מקבל שורה ארוכה של חומרים שמסכנים את המערכת האנדוקרינית, את מערכת העצבים של התינוק.

<מתי ברקוביץ: לא רק תינוק.

<מתי ברקוביץ: אני אפילו לוקח את זה לילדים.

<מתי ברקוביץ: אני אפילו לוקח את זה גם לנושא של נשים בהריון ונשים מניקות.

<מתי ברקוביץ: אצלי במרכז, ביחידה לפרמקולוגיה באסף הרופא, יש לנו מרכז ייעוץ.

<מתי ברקוביץ: אנחנו נותנים מענה לנשים בהריון, ללא תשלום, מה בטוח ומה לא בטוח.

<מתי ברקוביץ: אני חייב להגיד לכם שלא פעם ולא פעמיים, הרבה תמרוקים, אני ממש לא בטוח כי אין מידע על מה קיים לגבי הריון.

<מתי ברקוביץ: אותו דבר גם לגבי הנקה.

<מתי ברקוביץ: חשוב להבין שספיגה של חומרים רבים שבמידה רבה עלולים להיות בעלי פוטנציאל טוקסי, היא אצל ילדים, בתינוקות, רבה יותר.

<מתי ברקוביץ: תסלחו לי שאתן לכם דוגמה לגמרי לגמרי אחרת מעולם אחר לחלוטין.

<מתי ברקוביץ: ברשותכם.

<מתי ברקוביץ: אדם שמוכש על ידי נחש צריך לדוגמה חמש מנות אנטי וינו.

<מתי ברקוביץ: לתינוק – להבדיל, לתת לכם את האינפורמציה, את ההתייחסות – צריך לפעמים הרבה יותר מאשר חמש מנות כי השטח, הגוף שלו, הוא למעשה חשוף ליותר חומר.

<מתי ברקוביץ: כאן, בחומרים האלה, ברגע שאתה עושה אפליקציה על שטח גוף מסוים, אצל התינוק זה יכול להיות משמעותי.

<מתי ברקוביץ: הספיגה יכולה להיות משמעותית.

<מתי ברקוביץ: אני רוצה לתת לכם עוד כמה דוגמאות.

<מתי ברקוביץ: קודם כל, אני מדבר כאן בשם האיגוד לרפואת ילדים, בשם האיגוד לפרמקולוגיה קלינית ובשם החברה הישראלית לטוקסיקולוגיה.

<מתי ברקוביץ: דיברתי עם חברי פרופסור רן קוצר, הוא יושב ראש החברה לטוקסיקולוגיה.

<מתי ברקוביץ: סיפרתי לו על הנושא הזה שלא תמיד נוכל עכשיו לדעת – גם עכשיו דרך אגב לא תמיד אנחנו יודעים, אבל נניח שבקרוב לא נוכל לדעת – מה המוצר יכיל.

<מתי ברקוביץ: בעייתי כי לא רק החשיפה אלא גם חשיפה של תינוק, הרבה מאוד פעמים תינוקות לוקחים את החומר, בולעים אותו בלי כוונה ואני צריך עכשיו להתייחס מה לעשות עם התינוק, כן שטיפת קיבה, לא שטיפת קיבה וכדומה.

<מתי ברקוביץ: לכן יש כאן אספקטים שהם מאוד מאוד חשובים מבחינת לדעת מה לעשות עם אותם מקרים.

<מתי ברקוביץ: לא פעם ולא פעמיים פונים אלי חברים עם מוצרים שקונים אותם בשוק החופשי.

<מתי ברקוביץ: מוצרים שחלקם תמרוקים וחלקם תוספי תזונה למיניהם שמביאים אותם בדרך לא דרך, חלקם חוקית, חלקם לא חוקית, ופתאום רואים תופעה מסוימת.

<מתי ברקוביץ: זה קרה לפני שבועיים.

<מתי ברקוביץ: אחד מרופאי הילדים באזור רמת השרון נתקל בתופעה מסוימת אצל ילד, אי שקט קיצוני ביותר, ואז הוא התייעץ אתי מה לעשות.

<מתי ברקוביץ: אמרו קודם דבר נכון.

<מתי ברקוביץ: לא תמיד אני יודע מה לחפש.

<מתי ברקוביץ: כשאני מקבל את החומר עצמו, המון פעמים לא כל מה שכתוב על גבי המוצר, באמת נמצא בפנים.

<מתי ברקוביץ: הרבה מאוד פעמים בפנים יש חומרים שלא נמצאים בכלל, שלא לדבר על הכמות של החומר.

מירב בן ארי: מה זאת אומרת?

מירב בן ארי: במוצר עצמו יש מוצרים שלא כתובים?

מירב בן ארי: לא הבנתי.

<מתי ברקוביץ: המוצר עצמו עלול להכיל חומרים שלא כתובים הרכיבים שלו.

<מתי ברקוביץ: היה בעבר נושא של תכולה של אלכוהול במספר תכשירים.

<מתי ברקוביץ: אנחנו, האיגוד לרפואת ילדים, גרם לשינוי מכיוון שראו את זה באותיות מאוד מאוד קטנות וגרמנו לכך שבאותו מוצר שהוא תוסף תזונה ונמכר כתוסף תזונה, שיראה בגדול שהוא מכיל אלכוהול.

<מתי ברקוביץ: למה?

<מתי ברקוביץ: כי הוא ניתן לתינוקות.

<מתי ברקוביץ: זה דבר שהוא מאוד חשוב.

<מתי ברקוביץ: התכולה.

<מתי ברקוביץ: לא תמיד מה שקיים בתוך הבקבוק או בתוך השפופרת, הכמות שמצוינת על השפופרת, יש הבדל בין שני הדברים.

<מתי ברקוביץ: דבר נוסף.

<מתי ברקוביץ: לא פעם ולא פעמיים אני צריך להנחות את המעבדה המאושרת וכולי איזה חומר אני מחפש.

<מתי ברקוביץ: לא תמיד אני יודע.

<מתי ברקוביץ: זה נורא תלוי בסימפטומים של התינוק.

<מתי ברקוביץ: אני אתן לכם דוגמה.

<מתי ברקוביץ: לפני כשנתיים או שלוש הייתה משחת פלא באיזשהו מקום, לא רוצה חלילה שיאשימו אותי בהוצאת דיבה.

<מתי ברקוביץ: משחת פלא שהעלימה בתוך יום-יומיים אודם נוראי באטופיק דרמטיטיס, שזאת פריחה משמעותית בפנים של תינוקות.

<מתי ברקוביץ: היא נמכרה בתור מוצר טבעי.

<מתי ברקוביץ: אמרנו שזה טוב מדי כדי להיות אמיתי.

<מתי ברקוביץ: אז הגיע אלינו חומר, היינו גם ספציפיים וידעתי מה אני מחפש ואכן נמצאה כמות מאוד רבה של סטרואידים.

סימן טוב: פגיעה פרמננטית מהמשחה הזאת שלא יכלו לפצות על הפגיעה.

<מתי ברקוביץ: חד משמעית.

<מתי ברקוביץ: סטרואידים על ה-לונג יכולים לגרום לתופעות לוואי.

<מתי ברקוביץ: בחומר שאני מספר לכם כרגע עליו, שאני קיבלתי אותו לידי בשבוע שעבר ושהעברתי אותו למעבדה, מדובר בתינוק שקיבל איזשהו תכשיר שאמור היה להכיל תוצרים מסוימים, פיתח אי שקט.

<מתי ברקוביץ: בהנחיה של הרופא האימא הפסיקה את מתן התכשיר.

<מתי ברקוביץ: מה שקרה, האימא החליטה בעצמה לעשות רי-צ'אלנג'.

<מתי ברקוביץ: כאשר היא הפסיקה, כל התופעות של עצבנות, אי שקט, נעלמו.

<מתי ברקוביץ: כשהאימא נתנה עוד פעם את התכשיר, זה חזר על עצמו.

<מתי ברקוביץ: אני פחות או יותר יודע מה אני מחפש באותו תכשיר.

<מתי ברקוביץ: אני מכוון את המעבדה.

<מתי ברקוביץ: אבל לא תמיד אני אצליח לכוון את המעבדה למה לחפש.

אלי אלאלוף: תשליך את הניתוחים שלך למצב בו אנחנו דנים.

<מתי ברקוביץ: מבחינתי, אם אני לא אדע מה החומר מכיל, מה התמרוק מכיל, יש לנו בעיה.

<מתי ברקוביץ: יש המון זיופים, נרצה או לא נרצה.

<קריאה: היום בשוק?

<מתי ברקוביץ: שוב, אני חושש שמה שיקרה כתוצאה מהדבר הזה, אני אקבל חומרים שלי כטוקסיקולוג לא יהיה את הידע איך להתמודד אתם.

סימן טוב: הטוקסיקולוג לא ידע מה לבדוק.

סימן טוב: זאת אפילו לא מחט בערימת שחת.

מירב בן ארי: אני שואלת שאלה.

מירב בן ארי: הרי יש היום מוצרים כאלה שנמצאים בשוק שאתה לא בודק אותם.

<מתי ברקוביץ: רוב המוצרים נכון להיום.

מירב בן ארי: אתה לא בודק אותם.

<מתי ברקוביץ: אנחנו מדברים על מוצרים שעוברים אישור של משרד הבריאות.

מירב בן ארי: כן.

<מתי ברקוביץ: ברגע שמשרד הבריאות נותן אישור, בהחלט.

מירב בן ארי: אבל המשחה הזאת שהסתובבה, היא נכנסה באישור של משרד הבריאות.

<מתי ברקוביץ: במקרה הספציפי הזה, לא בדיוק.

מירב בן ארי: מה זאת אומרת?

מירב בן ארי: הרי היום שום מוצר לילדים לא נכנס בלי שבדקתם אותו.

מירב בן ארי: לא?

<מתי ברקוביץ: אני רוצה לענות לך.

מירב בן ארי: אני רוצה שתגיד לי איך נכנסה המשחה הטבעית עם סגולות הקסם שציינת למרות שבמסלול היום היא חייבת לעבור אצלך ואתה שהבנת שמשהו לא בסדר.

מירב בן ארי: הוא אומר שכל מוצר הוא בודק.

מירב בן ארי: נכון?

מירב בן ארי: הוא אמר שהמוצר היו לו תכונות ואז הוא בדק ספציפית וגילה.

מירב בן ארי: אני לא מזמן פניתי על שמפו של ילדים שרגישים לאגוזים ובוטנים.

מירב בן ארי: תהרוג אותי, אני לא יודעת איך זה נכנס לתוך השמפו אבל הילד כולו התנפח מהאגוזים האלה שאני לא יודעת איך הם נכנסו לתוך השמפו.

מירב בן ארי: הסיבה היחידה שפניתי היא משום שכצט שמייבאת את זה אמרה לי שהם הפסיקו.

מירב בן ארי: אם כן, אני לא יודעת מה קורה כאן.

<מתי ברקוביץ: אני רוצה לענות לך.

<מתי ברקוביץ: הדוגמה שאני מדבר עליה איננה מדברת על מוצר שעבר במשרד הבריאות.

<מתי ברקוביץ: מדובר על מקום מסוים, בית מרקחת מסוים שייצר את התכשיר הזה על דעת עצמו ולפי נוסחה שלו.

סימן טוב: הנושא הוא שאנחנו לא יכולים להכניס, כשאתם חושבים שאנחנו יכולים לעשות בדיקת מעבדה ולגלות דברים, זה לא המקרה.

סימן טוב: אנחנו לא יכולים לבוא ולקחת מוצר ולעשות לו בדיקות מעבדה ולגלות מה לקוי בו.

סימן טוב: במקרה הזה היה טרקינג של המרכז לרעלים, של פניות מסוימות שהגיעו אליו, והם עשו עבודת חקר והגיעו למסקנה שעם מוצר מסוים יכול להיות בעיה והם העלו השערה לאופי הבעיה.

סימן טוב: זאת לא בדיקה גנרית שנעשית במעבדה ולכן הציפייה שלכם מאתנו, תנו לדברים להיכנס, תעשו בדיקות מעבדה, היא לא ריאלית.

סימן טוב: אתה לא יודע לעשות בדיקת מעבדה אם אין לך היפותזה למה אתה רוצה לבדוק שיכול להיות בעיה.

סימן טוב: כשאתה לא יודע, הכול יכול להיות בעיה.

סימן טוב: לכן אנחנו לא יכולים לבדוק את זה ולכן כל האמירות של פשוט תכניסו את המוצרים, יהיה בסדר, תבדקו אותם אחר כך במעבדות, זה בדיוק מה שאתם אומרים.

<קריאה: איך הכנסתם את זה עד היום?

מירב בן ארי: זה מה שאני שאלתי.

סימן טוב: היום אני יודע לגלות את זה.

סימן טוב: מחר אני לא אדע.

סימן טוב: זה בדיוק העניין.

סימן טוב: היום כשקורית תקלה כזאת, אני יודע לגלות אותה.

סימן טוב: מחר לא.

מירב בן ארי: אבל לא גילית את זה.

סימן טוב: גיליתי את זה.

מירב בן ארי: גילית רק כשהילד התנפח.

סימן טוב: נכון.

מירב בן ארי: הסיבה היחידה שהוא פתר את זה היא כי האימא התלוננה.

אלי אלאלוף: בואו נקיים דיון מסודר ואחר כך נגיע למסקנות.

<אלון אלבז: מר בר סימן טוב מדבר על מוצר שהגיע תחת הרדאר של משרד הבריאות.

<אלון אלבז: זה רק מראה שמשרד הבריאות עושה עבודה מעולה וזה רק מוכיח שצריך שני מסלולים כאשר במסלול אחד ימשיכו לבדוק כמו היום ומסלול שני יהיה מסלול ירוק שיאפשר לכל המסודרים למיניהם לעבור בדרך פשוטה וחלקה יותר.

<אלון אלבז: אם זה עניין של תקציבים, יש לנו כאן את משרד האוצר וזה הזמן לפתור את זה.

<צוריאל עובדיה: קצת עצוב לראות שהביאו רופא כדי שידבר על הסיכונים שקיימים בהבאת תמרוק במקרה שייכנס בלי נוטיפיקציה.

<צוריאל עובדיה: רציתי לציין קודם כל שלפי סעיף 61 כל מוצרי התינוקות אמורים למסור עליהם את שמות הרכיבים, את ריכוזם המדויק, כדי לאפשר מתן טיפול רפואי נאות במקרה של פגיעה או הרעלה.

<צוריאל עובדיה: המידע יישמר במרכז הרעלים כך שיבטיח את סודיות ריכוזי הרכיבים.

<צוריאל עובדיה: זה אומר שכל מוצר תינוקות שייכנס לארץ וישווק, איך שיש הודעה על השיווק, כבר למעשה יודעים את כל הפורמולה של המוצר.

<רינת בכר: לא יודעים.

<רינת בכר: אף אחד לא יודע.

<רינת בכר: רק אחרי שתינוק ייפגע, אנחנו נוכל לדעת.

<צוריאל עובדיה: הנה, כתבת שהמנהל יקים במשרד הבריאות מאגר.

<צוריאל עובדיה: את כותבת במפורש שהמנהל יקים במשרד הבריאות מאגר מידע על שמות הרכיבים והריכוזים המדויקים בכל תמרוק שהוגשה לגביו הודעה על שיווק.

<צוריאל עובדיה: כלומר, טרם הודעת השיווק יהיה במאגר שאותו רופא שמתלונן שהוא מפחד מהטוקסולוגיה של המוצר, שיהיה לו איזושהי סכנת בריאות לציבור.

<צוריאל עובדיה: אנחנו אומרים שאנחנו נמשיך להביא את שרשרת האספקה מהיצרן עד היבואן בהתאם להודעת השיווק של מרכז הרעלים שנמסרה שם הודעה על כל הסכנות שמתארים כאן אנשי משרד הבריאות.

<צוריאל עובדיה: זו העמדה שלנו.

<מתי ברקוביץ: באיזה שלב זה יגיע למרכז להרעלות?

<צוריאל עובדיה: הוא כותב במפורש.

<צוריאל עובדיה: טרם הודעת השיווק.

<מתי ברקוביץ: לי חשוב לדעת באיזה שלב תגיע ההודעה של מה החומר מכיל.

<צוריאל עובדיה: טרום השיווק.

<רינת בכר: על היבוא המקביל אנחנו לא נדע לעולם מה הוא מכיל.

אלי אלאלוף: עכשיו אני שואל.

אלי אלאלוף: אם אתה אומר שעדיף לדעת כמה שיותר מוקדם, כלומר, לפני שאתה משווק.

<מתי ברקוביץ: נכון.

אלי אלאלוף: אני רוצה להבין אם אני מבין כי בלבול זה הדבר היחיד שאני מבין כרגע.

אלי אלאלוף: אני מבולבל לגמרי.

אלי אלאלוף: אנחנו מכניסים מוצר ואם יש בעיה, אנחנו מחפשים מה הוא כולל.

אלי אלאלוף: זאת ההצעה שלכם.

אלי אלאלוף: נכון?

אלי אלאלוף: וזה טוב?

אלי אלאלוף: זה טוב לפי הפרופסור?

מירב בן ארי: תלוי למה.

סימן טוב: אני אסביר.

אלי אלאלוף: יש כאלה שאומרים שתשאיר את השיטה הישנה.

סימן טוב: אני אמרתי לאורך כל הדרך שזאת אופציה.

סימן טוב: לצערי, שוב, כל התהליך הזה, גם הדרך בה הוא נולד בחוק ההסדרים ודרכים אחרות, היו הרבה חטאים בתהליך בו החוק הזה בוצע.

סימן טוב: אבל בנקודת זמן בה אנחנו נמצאים כעת, אנחנו אמרנו שאנחנו מגיעים לשיווי משקל חדש.

סימן טוב: בשיווי המשקל החדש, אנחנו ניתן למוצרים, להרבה יותר מוצרים, להיכנס לארץ בלי לעבור אותנו קודם ואנחנו נעבור לבדיקות שהן פוסט מרקטינג.

סימן טוב: זה מה שעשינו במזון ולכן כולנו מתהדרים בארבע פסטות בעשרה שקלים.

סימן טוב: מחר יהיה אותו הדבר גם בדבר הזה.

סימן טוב: גם במזון, מזון רגיש, לא אפשרנו כניסה שלו לישראל, הכול עבר בדיקות מקדימות מאוד מאוד מחמירות.

<צוריאל עובדיה: אבל שמפו לתינוק יימכר ב-40 שקלים.

<צוריאל עובדיה: טלק לתינוק יימכר ב-35 שקלים.

אלי אלאלוף: זה לא זה.

אלי אלאלוף: אתם השמעתם את כל הנימוקים.

אלי אלאלוף: גמרנו.

סימן טוב: אתה שואל אם אנחנו לוקחים כאן סיכונים?

סימן טוב: אנחנו לוקחים כאן סיכונים.

אלי אלאלוף: אני מבין שיש כאן אופציה שעדיף שיהיו שתי הדרכים.

אלי אלאלוף: תאפשרו כך ותאפשרו כך.

מירב בן ארי: נכון.

מירב בן ארי: מסלול ירוק ומסלול אדום.

אלי אלאלוף: אם יש צורך לשלם, שאחד מהמסלולים הוא יקר מדי ואין לכם תקציב, תבקשו.

סימן טוב: אני הסברתי מה אני לא יכול לעשות.

סימן טוב: הסברתי.

סימן טוב: אני לא יכול לעשות יבוא מקביל למוצר רגיש שאת המוצר המקורי לא בדקתי מראש.

סימן טוב: את זה אני לא יכול לעשות.

<צוריאל עובדיה: ועליו אתה סומך?

אלי אלאלוף: הנה הפתרון.

אלי אלאלוף: תעשה מה שאתה אומר.

סימן טוב: אם ההצעה של הוועדה היא שכל המוצרים הרגישים יעברו פרי אפרובל לפני שהם מגיעים לשוק, אם זאת ההצעה, אנחנו נחזור ונגיד מה זה אומר מבחינת התקנים שאנחנו צריכים במשרד ואני אומר שזה מקובל עלינו.

סימן טוב: אנחנו נעשה פרי אפרובל לכל המוצרים.

סימן טוב: אני אומר לכם שוב שזה דורש תוספת משמעותית של תקנים למשרד אבל לאם יש נכונות לדבר הזה, אנחנו נסכים לדבר הזה.

סימן טוב: כל המוצרים הרגישים יעברו פרי אפרובל.

אלי אלאלוף: אני אומר שכל מוצר שלא היה ברשימת המדינות - - -

סימן טוב: ויהיה פרי אפרובל.

סימן טוב: לא תהיה נוטיפיקציה למוצרים האלה.

סימן טוב: אני לא יודע אם זה לא תיקון חקיקה.

סימן טוב: , זה תיקון חקיקה.

אלי אלאלוף: אדוני המנכ"ל, אני רוצה להציע משהו.

אלי אלאלוף: כל מוצר חדש שלא היה בשוק, תעשו לו את הבדיקות לפני כן.

אלי אלאלוף: עכשיו אני מזדהה אתך.

אלי אלאלוף: אני מפחד ממה שאתה אומר.

אלי אלאלוף: אם זה לא נבדק, אתה לא סומך, בבקשה.

אלי אלאלוף: אם יש לו את האופציה הזאת שהוא נמכר במדינה שאתה סומך עליה שהיא ברשימה, תן לו להיכנס.

אלי אלאלוף: כל מה שלא נכנס עד עכשיו, תעשה בדיקה.

סימן טוב: המוצרים האלה משתנים באופן תדיר.

אלי אלאלוף: איזה מוצרים?

סימן טוב: כל מוצר.

אלי אלאלוף: גם המוצר הישן משתנה.

סימן טוב: אמרתי, בלי להתייעץ עם החבר'ה אצלי, שאני מוכן.

אלי אלאלוף: אם זה עולה כסף, אנחנו נחזור לחפש את המקורות או אצל היבואן.

אלי אלאלוף: נגיד לו שהוא מביא משהו חדש שלא היה אצלנו, אז זה יעלה לך כך וכך.

סימן טוב: אני אמרתי אפריורית שאני מוכן שכל המוצרים הרגישים יעברו למשטר שיש היום של פרי אפרובל לפני שאנחנו משווקים אותם.

סימן טוב: לא תהיה נוטיפיקציה.

אלי אלאלוף: אני תומך בך.

סימן טוב: אנחנו נגיד לכם מה המשמעויות של זה.

סימן טוב: מקובל עלינו.

אלי אלאלוף: זה הביטחון הרפואי.

אלי אלאלוף: זאת הבטיחות הרפואית.

סימן טוב: מקובל עלינו.

<קריאה: מקובל גם על היבואנים הנוספים.

<קריאה: אם זה כולל את המדינות המוכרות.

אלי אלאלוף: נכנס מוצר חדש שאף אחד לא מכיר אותו, תעשה בדיקה.

אלי אלאלוף: מוצר רגיש.

אלי אלאלוף: זאת נקודה אחת.

סימן טוב: רק המשמעות של מה שאתם אומרים היא להוציא לעצמנו את האף כדי לעצבן את הפנים, אבל אם זה שיווי המשקל כאן, נגיע אליו.

אלי אלאלוף: זה ההיגיון.

סימן טוב: לא.

סימן טוב: זה לא ההיגיון.

אלי אלאלוף: הבאתם פרופסור מכובד וכל מילה שהוא אמר, אני כמעט עומד דום.

אלי אלאלוף: הנה, אומר כאן אדם שכולנו אמורים לסמוך עליו.

<קריאה: ואתה מעודד המשך תחרות.

אלי אלאלוף: ודאי.

<קריאה: לא.

<קריאה: אתה עוצר אותה.

אלי אלאלוף: אתה לא עוצר אותה.

אלי אלאלוף: גם המוצרים החדשים אמורים להוריד את המחיר של המוצרים הישנים.

אלי אלאלוף: גם להם יש תפקיד.

אלי אלאלוף: אם אני יודע שאני יכול לקנות שמפו בעשרה שקלים לעומת שמפו אחר בשישה שקלים, אני אלך על שישה שקלים.

אלי אלאלוף: אני קמצן.

סימן טוב: אתם פשוט לא מסוגלים להבין את המכניזם של הורדת המחירים שצפויה בשוק.

סימן טוב: כולם נורא מפחדים לאבד את המכניזם הקיים.

אלי אלאלוף: אם יגידו לי אנשי משרד הכלכלה שזה פוגע בהורדת המחירים.

סימן טוב: זה לא ממתן.

אלי אלאלוף: אני רוצה לסכם את הנקודה הזאת.

אלי אלאלוף: תחשבו טוב על ההצעה.

אלי אלאלוף: תבדקו אותה ותחזרו עם דבר מקובל.

סימן טוב: אני אומר לך שמבחינתי ההצעה שלך מקובלת.

סימן טוב: נעשה פרי אפרובל לכל המוצרים הרגישים.

אלי אלאלוף: בסדר.

אלי אלאלוף: גמרנו את זה.

אלי אלאלוף: עכשיו לגבי הגילים.

אלי אלאלוף: אתם רוצים לדון בנושא הגילים?

סימן טוב: אין מה לדון.

סימן טוב: זה תלוש מההקשר.

סימן טוב: אם אני עושה את הבדיקה המקדימה, כל העניין של היבוא המקביל יוכל להמשיך במתכונת הקיימת.

סימן טוב: כל מוצר שעשיתי לו בדיקה מקדימה, יוכל להמשיך לפי המשטר הקיים.

אלי אלאלוף: אבל במוצר רגיש לא רצית משהו מיוחד לגיל הצעיר?

סימן טוב: לא.

סימן טוב: עכשיו השאלה היא מה מוגדר.

סימן טוב: אנחנו נבדוק ונחזור אליך ונאמר מה מוגדר מוצר רגיש.

<קריאה: כולל תינוקות.

סימן טוב: ברור שתינוקות זה מוצר רגיש.

<שלמה שניזיק: אדוני היושב ראש אפשר לקבל זכות דיבור בלי להתפרץ?

אלי אלאלוף: תפסת אותי לא מוכן.

<שלמה שניזיק: אין ברירה.

<שלמה שניזיק: כולם כאן מתפרצים ואני לא מקבל את זכות הדיבור.

אלי אלאלוף: בבקשה, דבר.

<שלמה שניזיק: איגוד לשכות המסחר.

<שלמה שניזיק: אדוני היושב ראש, כרגע הנחית את משרד הבריאות ואת משרד האוצר למעשה להאריך את התקופה בה תינתן ליבואן רשמי או יבואן בכלל האפשרות להביא מוצרים רגישים.

<שלמה שניזיק: זאת המשמעות של מה שסוכם כאן כרגע.

<שלמה שניזיק: מבחינתנו כל הרעיון שנוכל להביא מוצרים במהירות את השוק וזה יגביר את התחרות, יוריד את החסמים אל מול כל היבואנים ומה שאתם קיבלתם כרגע כהחלטה, זה למעשה לשמר את המשטר הישן.

<קריאה: לא נכון.

<קריאה: יש לך מסלול שירוק.

<שלמה שניזיק: אין מסלול ירוק.

<שלמה שניזיק: מה שאתם החלטתם כרגע זה לשמר את המשטר הישן לגבי מוצרים רגישים ומוצרי תינוקות בפרט, כאשר בכל העולם יבואנים מסודרים מסוגלים לקבל היתרי שיווק או איך שלא תקראו לזה במהלך של נוטיפיקציה פשוטה במחשב.

סימן טוב: בלי יבוא מקביל.

<קריאה: הוא טועה.

<שלמה שניזיק: בלי יבוא מקביל.

<קריאה: אתה מטעה.

אלי אלאלוף: אני לא הבנתי אבל אני מוכן לסמוך עליך ולהגיד שאתה צודק אבל לא הבנתי את המנגנון שמצדיק מה שאתה אומר.

<שלמה שניזיק: נכון להיום המנגנון שמתרחש לגבי מוצרים רגישים הוא תהליך של רישיון שמשרד הבריאות מנפק ליבואן.

<קריאה: רק ביבוא מקביל.

<שלמה שניזיק: התהליך הזה לוקח כשישה חודשים.

<שלמה שניזיק: מבחינתנו כיבואנים רשמיים כפי שאתם קוראים לזה, התהליך המוצע בתקנות החדשות למעשה מאפשר לעשות את זה בנוטיפיקציה מעכשיו לעכשיו.

<שלמה שניזיק: התהליך הזה לגבי מוצרים רגישים, כרגע ביטלתם אותו.

<קריאה: הם לא ביטלו.

<קריאה: מסוכן לבריאות הציבור, הנוטיפיקציה.

<קריאה: את היבואן הרשמי הם לא ביטלו.

<יואב גזית: אנחנו כל הזמן בישיבות על ישיבות על ישיבות עוסקים ביבוא וביבוא המקביל.

<יואב גזית: יושבים כאן התעשיינים בשקט ואומרים, חבר'ה, גם יש פה תעשיית קוסמטיקה בישראל.

<יואב גזית: אומר כל הזמן מנכ"ל משרד הבריאות שהשיטה הקיימת אפשרה לו מעקב ושליטה.

<יואב גזית: אני אומר בשם התעשיינים שאם פותחים כאן איזשהו מסלול, אנחנו רוצים לחזור שיפקחו עלינו בשיטת הרישיונות כפי שהיו.

<יואב גזית: השיטה החדשה של הנוטיפיקציה לא תעלה את המחיר של שיווק של פריט פי שתיים אלא פי חמש.

<יואב גזית: מה שיעלה היום 2,000 שקלים, יעלה 10,000 שקלים.

<יואב גזית: אנחנו רוצים שימשיכו לפקח עלינו עם רישיונות כפי שהיה.

<יואב גזית: זה יעלה לנו רבע מחיר.

אלי אלאלוף: גם ההבנה וגם הסבלנות ביחד ברחו ממני בדיונים האלה.

אלי אלאלוף: אני אתכנס רק אם יש הסכמה בין המשרדים.

אלי אלאלוף: אני אתכנס פעם אחת ואחרונה אם אני קורא את התקנות בבת אחת, בישיבה אחת.

אלי אלאלוף: של לא יותר משעתיים.

אלי אלאלוף: אחרת תישארו בפסטיבל שלכם.

אלי אלאלוף: הישיבה נעולה.

אלי אלאלוף: תודה.

<קריאה: רק בקשה אחת.

<קריאה: שהם ישבו עם התעשיינים ועם היצרנים המקומיים.

סימן טוב: אי אפשר להגיע להסכמות עם כולם.

סימן טוב: אתם רוצים להגיע להסכמות עם כולם, אבל אי אפשר.

סימן טוב: נשאיר את המצב הקיים.

אלי אלאלוף: תודה.